SAD preduzele energičnu diplomatsku strategiju izolovanja Irana\nMnogi analitičari zapažaju da su Sjedinjene Države preduzele energičnu diplomatsku strategiju izolovanja Irana, s obzirom da je bliskoistočna stateška ravnoteža počela da naginje ka Teheranu. Ti analitičari kažu da je glavni deo te nove diplomatije stvaranje regionalne antiiranske koalicije, koja bi obuhvatila arapske sunitske države i Izrael.\nTokom nedavne posete Bliskom istoku, državni sekretar Kondoliza Rajs i sekretar za odbranu Robert Gejts razmotrili su ugovore sa arapskim saveznicima o snabdevanju oružjem i vojnoj pomoći. Očekuje se da će ugovori o prodaji oružja Saudijskoj Arabiji, Kuvajtu, Omanu, Kataru, Bahreinu i Ujedinjenim Arapskim Emiratima, dostići vrednost od oko 20 milijardi dolara. Egiptu je istovremeno, odvojenim aranžmanom, obećano oružje u vrednosti od 13 milijardi dolara. Analitičar bliskoistočne bezbednosti Ričard Rasel, sa Univerziteta za nacionalnu odbranu, ovde u Vašingtonu, kaže da desetogodišnje povećanje američke vojne pomoći treba da pomogne prijateljskim bliskoistočnim državama da uzvrate na sve veći iranski uticaj u regionu.\n«Sjedinjene Države povećavajući prodaju oružja i bezbednosnu saradnju na Bliskom istoku, pokušavaju da osiguraju da te manje arapske države, kao i Saudijska Arabija i Egipat, nastave da naginju prema uravnoteženju iranske moći, gledajući u Sjedinjene Države kao u stožer bezbednosti u regionu. Manje zalivske zemlje s nelagodnošću gledaju na političko i javno izazivanje Irana.»\nGlavni sunitski lideri, poput jordanskog kralja Abdule, govore o opasnostima koje donosi okruživanje središta Bliskog istoka šiitskim polumesecom. Saudijska Arabija je izrazila zabrinutost zbog namere iračkih šiita da uz pomoć Irana etnički očiste Irak od sunitske manjine. Mnogi analitičari zapažaju da lideri država Persijskog zaliva strahuju da Iran pokušava da stekne veći uticaj preko šiitskih zajednica u njihovim zemljama. Ali, politikolog Favaz Gerges sa Lorensovog koledža u Njujorku, kaže da arapska javnost drugačije gleda na Iran.\n«Ako razgovarate sa Arapima na ulici, rećiće vam da je to sve američko maslo i da Sjedinjene Države pokušavaju da podstaknu svoje saveznike, naročito Saudijsku Arabiju, Egipat, Jordan i Kuvajt, da bi održale ravnotežu sa Iranom i zadržale kontrolu nad naftnim izvorima u regionu. Imate prilično obimne sunitske zajednice u različitim zemljama koje gledaju na Iran kao na antikolonijalističku silu otpora u regionu danas.»\nPojedini eksperti kažu da sve veća zategnutost i nestabilnost u regionu utiču isto tako na način na koji Izraelci gledaju na situaciju u regionu. Politikolog Jan Lustik, sa Pensilvanijskog univerziteta, nedavno je bio u Izraelu.\n«Mnogi Izraelci imaju osećaj da više ne žele da žive na Bliskom istoku. Žele da podignu zid ili deluju unilateralno i čak i ne pokušaju da upotrebe silu koja je korišćena da se Arapi ubede da prihvate Izrael – uveravajući ih da je Izrael tu da ostane i onda da pregovaraju. Ja lično vidim pokušaj ograđivanja Izraela od realnosti Bliskog istoka.»\nPrema Lustiku, mnogi Izraelci i Palestinci gube nadu da je dvodržavno mirovno rešenje dostižno posle tako dugog perioda međusobnog nasilja i zastalih diplomatskih nastojanja da se pitanje reši. Većina analitičara je saglasna da je Bliski istok suočen sa ozbiljnim problemima, uključujući militantni islam, sektaška trvenja i iransku nadmoć u regionu. Oni kažu da će, budući da su mnogi od tih problema povezani – na primer Iran, Irak, Liban i izraelsko-palestinski konflikt – za stabilizaciju regiona biti potrebni vreme i vešta diplomatija na svim stranama.


Pajović: Pružićemo šansu Vilijamsu, na njemu je da je iskoristi – #piskaralo.me\nPajović: Pružićemo šansu Vilijamsu, na njemu je da je iskoristi\nVilijams ima važeći ugovor, mi vjerujemo u njega, ali mora i on da nam da povratnu informaciju i da bude bolji, jer očekivanja su velika. Pružićemo mu šansu, vidjećemo da li će je on iskoristiti, kazao je u razgovoru za Portal Analitika sportski direktor Budućnost Volija, Gavrilo Pajović, komentarišući loše partije plejmejkera „plavih“ Markusa Vilijamsa, koji je u crnogorskom derbiju ABA lige zvižducima ispraćen sa terena zbog postignutih svega dva poena.\nBudućnost Voli je u subotu veče pobijedila barski Mornar 85:68 pred svojim navijačima u republičkom derbiju Jadranske lige. Sjanu partiju su pružili kapiten Sead Šehović (24 poena) koji se našao i u najboljoj petorci kola, kao i mladi Petar Popović (18 poena). Pajović je saglasan da je kvalitetna odbrana donijela nova dva boda timu iz Njegoševog parka.\n– Svaki crnogorski derbi u ABA ligi specifična je utakmica, prošle godine sa Sutjeskom, ove sa Mornarom. Uspjeli smo krajem prvog poluvremena bukvalno da prelomimo utakmicu i rutinski je privedemo kraju. Maksimalno smo se spremili za meč sa Mornarom, u drugom poluvremenu odigrali i kvalitetnu odbranu, što nam je na kraju krajeva i donijelo pobjedu. Napadački smo i u ovoj utakmici bili raspoloženi, tako da mislim da smo sasvim zasluženo u republičkom derbiju osvojili dva boda – ocijenio je Pajović.\nOn je naglasio da zabrinjava froma pleja „plavih“, Markusa Vilijamsa, koji u posljednjim mečevima pruža evidentno slabe partije.\n– Sigurno da nijesmo zadovoljni Markusovom formom. U prve dvije utakmice je to bilo na njegovom nivou, ali kako je vrijeme odmicalo sve je slabije i slabije. Tako da nijesmo zadovoljni, ali evo pružiće mu se šansa još, slijedi utakmica sa Partizanom, pa poslije sa Zenitom u Eurokupu, nadamo se da ćemo uspjeti da ga razdrmamo i probudimo i da u narednim mečevima bude što bolji i da bude na nekom nivou zbog čega je došao u Budućnost – kazao je Pajović i dodao:\n– Vilijams ima važeći ugovor, mi vjerujemo u njega, ali mora i on da nam da povratnu informaciju i da bude bolji, jer očekivanja su velika. Pružićemo mu šansu, da li će je on iskoristiti vidjećemo i onda ćemo tek završavati neke stvari kad je njegov status u pitanju. Delikatna je situacija, obzirom da nema ni Gordića na poziciji pleja, pokušaćemo da izvučemo maksimum i to nam za sada dobro ide. Šest pobjeda smo ostvarili i potrudićemo i iz Markusa da izvučemo maksimum, jer nam koncepcijski remeti neke rezultatske ambicije kad je ABA liga u pitanju.\nSportski direktor Budućnost Volija napominje da im za vikend u Beogradu predstoji neugodno gostovanje starom rivalu, Partizanu, i dodaje da očekuje težak meč.\n– Očekuje nas težak meč protiv Partizana koji će igrati pred svojim navijačima, a koji je u ovu sezonu ušao mnogo bolje, i igrački i rezultatski, nego što je to slučaj bio prošle godine. Upisali su svih šest pobjeda, u dobrom su ritmu, dobro igraju i u FIBA Ligi šampiona, sigurno nas očekuje težak meč. Moramo da odgovorimo maksimalno skoncentrisano, igraćemo pred njihovim navijačima u manjoj dvorani, Hali sportova, koja će sigurno biti prepuna. Moramo da odigramo kvalitetniju odbranu nego što je to bio slučaj u prvom poluvremenu sa Mornarom i meču sa Igokeom i onda se možemo nadati povoljnom rezultatu. Kažem opet, iskusna, dobra ekipa, koja je pokazala da će i ove godine pokušati da se vrati onamo gdje im je i mjesto – kazao je Pajović i dodao da će „plavima“ dobro doći pauza u Eurokupu da mirno pripreme meč.\n– Koristiće nam to što imamo pauzu u Eurokupu. Mislim da u narednim danima imamo dosta prostora za mirnu pripremu utakmice sa Partizanom. Sigurno da nam je to velika prednost u poređenju sa situacijom da smo prije tog meča imali neko teško putovanje po Evropi – naglasio je on.\nKada je u pitanju zdravstveni bilten, iz tabora crnogorskog šampiona još uvijek ne mogu stoprocentno da računaju na Seada Šehovića koji je u procesu oporavka, dok će se mladi Vasilije Baćović od narednog treninga priključiti ekipi.\n– Sead Šehović ima specifičnu povredu zadnje lože i tu treba biti jako oprezan da ne rizikujemo. Nadamo se da će nakon terapije koju radi medicinski tim on vrlo brzo biti spreman da makimalno pomogne ekipi. Baćović je imao dva dana stomačni virus praćen temperaturom, koji ga je izbacio iz tima i nije bio spreman da bude u ekipi ali će već od narednog treninga biti spreman. Sa Gordićem ide sve po planu, skinut je gips, on već trenira. Sljedeće nedjelje će početi kontakt sa loptom i nadamo se da ćemo ga vrlo brzo poslije Partizana imati na nekoj od narednih utakmica Jadranske lige, ja se nadam možda već i na sljedećoj – zaključio je Pajović.\n← Hamilton: Borba se nastavlja\nZa Ivino liječenje potrebno još 30.000 eura →\nKolumbija poslije penala izbacila Peru\nGrizman koban za Barsu, Benfika muški poginula\nTerzić: Podrška Božoviću, vjerujem da ostaje do 2018.


IZMENAMA ZAKONA POBOLJŠATI POLOŽAJ STARIH NA SELU - Jefimija TV, Kruševac\nIZMENAMA ZAKONA POBOLJŠATI POLOŽAJ STARIH NA SELU\nPoverenica za zaštitu ravnopravnosti je uputila Ministarstvu za rad, zapošljavanje, boračka i socijalna pitanja Inicijativu za izmenu Zakona o socijalnoj zaštiti u delu koji se odnosi na propisanu površinu zemljišta, kao opšti uslov za ostvarivanje prava na novčanu socijalnu pomoć pojedincima, odnosno porodicama, navodi se u saopštenju Poverenice.\nKako navodi, zbog propisanog ograničenja u pogledu površine zemljišta, veliki broj građana ne može da ostvari pravo na novčanu socijalnu pomoć ili im je ostvarivanje ovog prava otežano. Poverenica za zaštitu ravnopravnosti smatra da je, pored povećanja propisane površine zemljišta prilikom odlučivanja o pravu na novčanu socijalnu pomoć, potrebno uzeti u obzir i kvalitet zemljišta, mogućnost njegove obrade, davanja u zakup ili prodaje. Razlog za pokretanje ove inicijative je pre svega činjenica da su staračka porodična domaćinstva, koja raspolažu površinom zemljišta većom od propisane, često na ivici siromaštva i da im je neophodna pomoć, navodi Janković.\nU saopštenju se navodi i da su Poverenik za zaštitu ravnopravnosti i Crveni krst Srbije sproveli istraživanje koje je pokazalo da svaka deseta starija osoba na selu nema lične prihode, dok pravo na novčanu socijalnu pomoć koristi samo četiri odsto ispitanika. Takođe, od ukupnog broja ispitanika samo dva odsto starijih koji žive na selu ima novčanu pomoć od dece ili rođaka, dok onih koji ostvaruju prihode od zakupa ima ispod jedan procenat, pri čemu su ti prihodi minimalni. Pored toga, 70 odsto starijih na selu žive u domaćinstvima koja imaju samo dva člana, te samim tim ne mogu da računaju ni na one pogodnosti u starosti koje može da pruži život u višegeneracijskom domaćinstvu. “Iako smo jedna od zemalja sa najstarijim stanovništvom ne samo u evropskim, već i u svetskim okvirima, broj starijih građana i građanki koje u Srbiji ostvaruju pravo na novčanu socijalnu pomoć, prema podacima iz izveštaja Republičkog zavoda za socijalnu zaštitu, gotovo je zanemarljiv u odnosu na ukupan broj korisnika ovog prava i iznosi oko pet odsto”, ukazuje Poverenica.\nPoverenica podseća da bi usvajanjem ove inicijative Srbija ispunila i preuzetu obavezu utvrđenu Programom reformi politike zapošljavanja i socijalne politike u procesu pristupanja EU koji je Vlada usvojila u maju 2016. godine. Janković napominje i da su izmene i dopune Zakona o socijalnoj zaštiti u toku, ali se ova izmena ne predviđa.\nPrethodno: METEOROLOZI: MIHOLJSKO LETO, PA BLAGA ZIMA\nSledeće: PREZENTACIJA ZA PRIVREDNIKE U RPK KRUŠEVAC


Senzori za brzinu, koji su se zaledili, vjerovatan su uzrok pada ruskog putničkog aviona u kom se nalazila 71 osoba.\nIstražitelji su saopćili da je pad aviona možda uzrokovan greškom pilota, koji pred polijetanje nisu aktivirali grijanje opreme za mjerenje pritiska, što je rezultiralo pogrešnim podacima o brzini letenja.\nNakon analiziranja crne kutije s podacima o letu aviona danas je saopćeno da je do pada letjelice došlo nakon što su piloti vidjeli različite podatke na dva indikatora brzine aviona, prenosi AP.\nDo pogrešnih podataka o brzini došlo je nakon što su piloti, prije polijetanja, propustili da uključe sistem za grijanje opreme za mjerenje pritiska.\nKako navode agencije, komisija je navela da se ''posebna situacija'' počela razvijati oko dvije minute i 30 sekundi nakon polijetanja na nadmorskoj visini od oko 1.300 metara i kalibrirane brzine od 465-470 kilometara na sat.\n- Preliminarna analiza registriranih informacija, kao i analiza sličnih slučajeva koji su se desili u prošlosti, omogućavaju da se pretpostavi da bi faktor razvoja posebne situacije tokom leta mogli biti netačni podaci o brzini leta na indikatorima pilota, što je, sa svoje strane, očigledno povezano sa zamrzavanjem PPD (prijemnika punog pritiska) dok su sistemi za njihovo grijanje bili isključeni - navodi se u saopćenju.\nAvion An-148 ''Saratov Airlines'', koji je letio na liniji Moskva-Orsk, srušio se u nedjelju nekoliko minuta nakon polijetanja s aerodroma ''Domodedovo''.\nU avionu se nalazilo 65 putnika i šest članova posade od kojih niko nije preživio.\nObjavio: Tue, 13/02/2018 - 15:55\nNjemačka: Mali avion udario grupu ljudi, troje mrvih, osmero povrijeđenih\nKAD STJUARDESE PROGOVORE: Evo čega se plaše više od terorista ili pada\nSudarila se dva aviona u Sudanu (VIDEO)\nIzbio požar u avionu, vanredno sletio na Zagrebački aerodrom


Dodik: Zahvalnost Rusiji i Kini na dosljednosti – mojKontakt portal – Radio Televizija Kontakt\n“Istu grešku pravi i Evropski parlament. Jedino bi bilo ispravno povodom svega ovoga formirati međunarodnu komisiju koja bi, sa dovoljno autoriteta i sa imenima od autoriteta vezanim za takve vrste događaja, napravila konačni izvještaj koji bi bio obavezujući za sve”, izjavio je Dodik.\nOn je istakao da sama činjenica da prvenstveno zapadne zemlje bježe od toga – prije svega Velika Britanija, Evropska unija i SAD, govori da su oni fingirali ovu situaciju i da žele da nametnu onu istinu koju su sami kreirali, a ne onu koja se stvarno desila.\nDodik je rekao da nije bitno da li bi tu komisiju formirao Savjet bezbjednosti UN, Evropska unija ili neko treći, nego da se utvrdi ono što se stvarno desilo na ovim prostorima prije 20 godina, a ne da se “istina” nameće političkim pritiskom.\n“Da rezolucija neće biti usvojena meni je bilo jasno onog trenutka kada je ministar inostranih poslova Sergej Lavrov rekao da je riječ o antisrpskom prijedlogu i da on do kraja neće ostaviti Srbe”, rekao je Dodik.\nPrema njegovim riječima, u tom pogledu veoma je jasan pokušaj Rusije i Kine da izbalansira prijedlog Britanije u kojoj se osuđuje samo jedna strana i diskvalifikuje čitav jedan narod.\n“Očigledno je da je ostrašćenost Britanaca bila tolika da se nije moglo ništa uraditi i da su Rusi bili primorani da tako reaguju”, smatra Dodik.\nPredsjednik Dodik ocjenjuje da je neusvajanje prijedloga britanske rezolucije o Srebrenici dobro za čitavu regiju.\n“Mislim da su Rusi učinili najbolju moguću stvar za sam region, jer nisu dozvolili da britanski cinizam posvađa narode `vjekovno` na ovom prostoru i da kasnije nema mogućnosti za bilo kakvo pomirenje. Ovako je data šansa pomirenju”, rekao je Dodik.\nPredsjednik Srpske kaže da niko nije rekao da se zločin u Srebrenici nije desio, nego je istakao da je on bio ogroman i da treba izraziti saučešće svim koji su stradali i njihovim najmilijima, misleći pri tome i na Srbe i na Bošnjake.\n“Srbi su pokazali sve ovo vrijeme da su spremni i da učestvuju u tome da se svim žrtvama oda počast, ali ne selektivno, što je upravo osnovna stvar prijedloga britanske rezolucije – dramatična podjela među ljudima, trajno udaljavanje od odgovornosti Bošnjaka za bilo kakav zločin”, rekao je Dodik.\nOn je ocijenio da je zločin nad Bošnjacima u Srebrenici, na neki način, stavio u sjenu činjenicu da su Bošnjaci do momenta velikog zločina u Srebrenici 1995. godine već ubili 3.500 srpskih civila.\n“Nažalost, Britanci to nisu nijednog trenutka pokušali da razumiju”, rekao je Dodik i dodao da je Rusija uspjela spriječiti mešetarenje i zavadu koju Britanci šire po ovom regionu, ne samo sada, nego kroz istoriju.\nDodik je ocijenio da bi eventualno usvajanje slične rezolucije o Srebrenici sutra u Evropskom parlamentu u Strazburu zaustavilo evropski put čitavog regiona.\n“Niko nema pravo da od ljudi, koje na tako sraman način pokušavate diskvalifikovati, očekuje da im budu zahvalni. Mi Britancima nećemo zaboraviti, bez obzira koliko smo mali, a oni navodno veliki, da iz našeg sjećanja možemo da izbrišemo taj pokušaj strašne istorijske diskvalifikacije jednog naroda”, rekao je Dodik.\nPredsjednik Srpske je istakao da ne osjeća nikakav trijumfalizam zbog neusvajanja britanske rezolucije o Srebrenici nego, naprotiv, smatra da je sve ovo bilo nepotrebno i moglo se prevazići da je bilo razuma Britanaca i njihovog pristupa ukupnom događanju.\n“Oni su bili ti koji su nas, ponudom koju su dali prije izvjesnog vremena, natjerali da se borimo na način kako smo to činili. Zadovoljan sam što sam imao priliku da sa gospodinom Lavrovim ranije sve to razjasnimo na najbolji mogući način”, rekao je Dodik.\nBritansku rezoluciju o Srebrenici danas je u Savjetu bezbjednosti UN blokirala Rusija koja je uložila veto, uzdržane su bile Kina, Nigerija, Angola i Venecuela, dok je preostalih 10 članica glasalo “za”, prenose agencije.\nTornado u Veneciji, oluja u Njemačkoj\nNikolić: Spriječeno bacanje ljage na cijeli srpski narod


ĐURIĆ: Borba za snažnu Srbiju se nastavlja! • HAPPYTV.RS\nĐurić je posebno zahvalio penzionerima na teretu koji su izneli u procesu reformi makroekonomske i fiskalne politike.\n„Predsednik Vučić je našao ogroman oslonac i razumevanje u tom delu društva za ekonomske mere koje su dovele do toga da u roku od nekoliko godina, od pada koji se meri milijardama evra na godišnjem nivou, dođemo u poziciju da smo jedna od prve tri zemlje Evrope po rastu bruto domaćeg proizvoda“, rekao je Đurić, saopštila je Kancelarija za Kosovo i Metohiju.\n„Izazovi pred nama su složeni, jer svet je danas jako opasno mesto i bojim se da će vreme pred nama to pokazati i u slučaju Balkana. Naša obaveza je da tome pristupimo pametno, racionalno i ozbiljno, te da našu politiku danas projektujemo deset, dvadest ili pedeset godina unapred, a da odluke donosimo promišljeno, ne spram onoga što bi bilo najpopularnije", kazao je direktor Kancelarije za Kosovo i Metohiju.


Žena je nosila 100 dana zaredom istu haljinu, a onda je donela neverovatnu odluku (FOTO)\nCrna haljina joj je potpuno promenila život\nFoto: Instagram Ilustracija/thisdressagain\nSara Robins Kol, odlučila je da sebe obraduje crnom haljinom sa dugim rukavima do kolena, koju će moći da nosi u svim prilikama i samim tim prihvati izaov koji se pojavio na društvenim mrežama.\nPročitajte još: U trendu i ove godine: Farmerke koje ne stare, ako ih niste nosili, sada je idealno vreme! (FOTO)\nMorala je da nosi 100 dana istu haljinu zaredom, a verovali ili ne, ovaj izazov potpuno joj je promenio život Odlučila je da više ne kupuje novu odeću, jer je shvatila da je to samo gubljenje vremena i para.\n- Shvatila sam da mi nošenje jedne te iste haljine nije oduzelo ništa u životu. Neću više da kupujem novu odeću, a ako mi treba nešto svečano, samo ću zaviriti u svoj ormar i izvući haljine koje tamo stoje još od 1992. - rekla je za britanske medije.\nU izazovu je učestvovalo 250 žena, a učesnice su jedino smele u toku noći da operu haljinu, ali ukoliko su u toku noći bili budni, morali su da haljinu imaju na sebi. Svako ko je uspeo da završi izazov, osvojio je bon od 100 dolara.\nIzazov na društvenim mrežama\nnosila je haljinu sto dana zaredom


Decentralizacija je rešenje za manjine\nPoslanici vladajucih stranaka i opozicije izneli su razlicite stavove o procesu decentralizacije vlasti. I dok opozicija optuzuje vladu da sprovodi proces koji nije u interesu Kosova, premijer Bajram Kosumi istice da decentralizacija vlasti kao ustavni proces nema negativne posledice po buducnost Kosova.\nPredstavljajuci plan vlade Kosova o reformi lokalne uprave na sednici parlamenta, Kosumi je odbacio mogucnost teritorijalne podele:\n“Decentralizacija, kao jedan segment refome lokalne vlasti, ne vodi podeli teritorije Kosova. Decentralizacija znaci otvaranje enklava i integraciju manjina u kosovsko drustvo”, kaze Kosumi, isticuci da ce se reforma lokalne vlasti sprovesti posle resenja konacnog statusa.\nAljus Gasi (Alush Gashi), sef parlamentarne grupe Demokratskog saveza Kosova, izjavio je da podrzava proces koji olaksava pruzanje usluga gradjanima, i da se zalaze za sprovodjenje decentralizacije nakon resenja konacnog statusa.\nNajveca opoziciona partija u Skupstini, Demokratska partija Kosova, Hasima Tacija tvrdi da plan koji predlaze Vlada odstupa od okvirnog dokumenta izradjenog na bazi preporuka Saveta Evrope.\nJakup Krasnici, sef poslanicke grupe te partije, koji je u prosloj vladi Bajrama Redzepija, ucestvovao u izradi plana o decentralizaciji vlasti, izjavio je da proces decentralizacije nije u interesu gradjana Kosova i da je politicki motivisan:\n“Uveren sam da samo Skupstina ima mandat da odlucuje o organizaciji vlasti na svim nivoima na Kosovu”, kaze Krasnici isticuci kako na Kosovu treba obaviti duboku reformu lokalne uprave sto zahteva vreme.\nPremijer Kosova je naglasio da je decentralizacija proces koji nudi resenja za probleme gradjana, posebno za srpsku manjinu:\n“Ovim procesom vlada porucuje Srbima da imaju sigurnu buducnost na Kosovu, a decentralizacijom se pomaze njihova integracija u kosovske strukture”, kaze Kosumi.\nVecina poslanika je podrzala vladin plan decentralizacije vlasti, iznoseci izvesne primedbe. Sednici skupstine nisu prisustvovali predstavnici Srpske liste za Kosovo i Metohiju.\nDecentralizacija vlasti je jedan od prioritetnih standarda koje je medjunarodna zajednica odredila Kosovu, a koje treba ispuniti pre pocetka razgovora o konacnom statusu Kosova.


Duško Knežević objavio novi treći snimak o korupciji - Svet - Dnevni list Danas\nPočetna » Svet » Duško Knežević objavio novi treći snimak o korupciji\n1Piše: Beta 20. septembra 2019. 15.54\nNa novom snimku Vujošević navodno prepričava svoj sastanak sa Vrhovnim državnim tužiocem Ivicom Stankovićem u Igalu i obaveštava Kneževića da se Stanković „uozbiljio“ kada je čuo da će izaći snimak sa informacijom da je navodno uzimao novac.\nVujošević je rekao da je navodno Stanković ucenjen već 20 godina, da je znao imena svih firmi kojima je Tužilaštvo trebalo da deblokira novac, a za šta je navodno Stanković prethodno uzimao mito.\nCrnogorska policija uhapsila je jutros na podgoričkom aerodromu Vujoševića koji se sumnjiči da je deo kriminalne grupe na čijem je čelu predsednik Atlas grupe Duško Knežević.\nU toku je saslušanje u Specijalnom tužilaštvu.\nVujošević je napustio Crnu Goru u petak, preko graničnog prelaza Dračenovac.\nSaopšteno je i da je Vujošević pod prismotrom duže od godinu dana.\nBiznismen Duško Knežević prvo je objavio snimak razgovora u kome navodno Vujošević tvrdi da je novac koji mu je on dao predao vrhovnom državnom tužiocu Ivici Stankoviću. Ovaj je u zamenu trebalo da na slobodu pusti Kneževićevog kuma, koji je u pritvoru od avgusta.\nKnežević je u međuvremenu objavio novi snimak u kome Vujošević tvrdi da mu je glavni specijalni tužilac Milivoje Katnić obećao da će pustiti Kneževićevog kuma na slobodu.\nDanašnji snimak je treći po redu o navodnoj korupciji u pravosuđu.\natlas grupa, Crna Gora, Duško Knežević, KorupcijaBeograd\nMarović: Bio sam svedok Milovog rasta\n20. septembra 2019. u 20.19\nkako se uvek razbole kada ih policija trazi i nidje drugde ne odu no trk u beograd i omarazenu, okupatorsku im zemlju.neverovatno kako im je odjednom draga i mila Srbija.


Politika\t03.01.2019 12:28\nU prvom obraćanju ove godine na sastanku kabineta u Beloj kući, Tramp je rekao da bi blokada vlade, koja je nastala zbog njegovog zahteva da Kongres odobri više milijardi dolara za izgradnju zida na granici sa Meksikom, mogla da još dugo potraje ili da se ubrzo okonča.\nOn je najavio da će njegovi zvaničnici za unutrašnju bezbednost kasnije danas uputiti molbu za izgradnju zida na granici sa Meksikom tokom brifinga lidera Kongresa u Beloj kući, prenosi AP.\nTramp je, takođe, odbio ponudu svoje administracije da prihvati 2,5 milijardi dolara za izgradnju zida.\nPosle sastanka Kabineta, zvaničnici američkog Ministarstva za unutrašnju bezbednost održaće brifing o graničnoj bezbednosti za demokratske i republikanske lidere Kongresa, prenosi Tanjug.\nTramp se osvrnuo i na najavljeno povlačenje američke vojske iz Sirije, navodeći da će SAD napustiti Siriju u predstojećem periodu.\nOn je istakao i da želi da zaštiti kurdske snage, koje podržavaju SAD u toj zemlji, dok se vojnici budu povlačili.


Bez ulaganja u ljudski kapital nema ni razvoja ekonomije\nTanjug 1. juna 2022. 13:12\nBEOGRAD – Srbija ima veoma nepovoljne demografske trendove i ako se tome i razvoju ljudskog kapitala uopšte ne posveti odgovarajuća pažnja posledice će biti veliki ekonomski i socijalni troškovi, kaže predsednik Saveza ekonomista Srbije (SES) Aleksandar Vlahović.\nNa predstavljanju izveštaja na temu „Izgradnja ljudskog kapitala za dugorocni prosperitet“, koji su pripremili stručnjaci UNICEF-a u Srbiji i Svetske banke, Vlahović je kazao i da SES podržava takve projekte jer bez razvoja ljudskog kapitala nema uspešnog razvoja ekonomije i celog društva.\n„Naš zadatak ovde je da se poslovna zajednica u većoj meri uključi i da podršku ovim aktivnostima na korist dece i mladih kao najvećeg kapitala koji imamo“, naglasio je Vlahović.\nDirektorka UNICEF-a u Srbiji Dejana Kostadinova je rekla da je izveštaj rađen pre kovid epidemije, a da se u međuvremenu dogodila nova kriza, odnosno rat u Ukrajini.\nTo će, prema njenim rečima, povećati inflaciju, smanjiti dotok novca iz dijaspore i zato moraju da se preduzmu odlučne mere da se osigura socijalna i dečja zaštita.\nUkazala je da Srbija ima za prioritet povećanje stope fertiliteta, što je juče u svom obraćanju naveo i predsednik Srbije Aleksandar Vučić i navela da su deca siromašnija od drugih starosnih grupa.\n„Ovaj izveštaj nam pokazuje da stanovništvo Srbije ubrzano stari, a da bi se ostvario održivi napredak i rast potrebno je unaprediti konkurentnost i produktivnost ekonomije, za šta je neophodno ulagati u ljudski kapital, zdravlje, obrazovanje“, rekao je šef kancelarije Svetske banke u Srbiji Nikola Pontara i pojasnio da ulaganje u ljudski kapital zapravo podrazumeva ulaganje u znanje i veštine stanovništva.\nDodao je da je bitno da se u ljudski kapital ulaže i više i bolje, a to znači da ono što ulažemo treba da dolazi do onih koji su najugroženiji i najosetljiviji, kako bi svi imali mogućnosti da učestvuju u održivom rastu.\nKaže i da je Srbija u prethodne dve decenije ostvarila veliki napredak u razvoju, ali da je neophodno da se obrazovanje unapredi i prilagodi potrebama društva, kao i da se bolje usmeri socijalna zaštita jer, kako je naveo, ona stiže samo do 12 odsto siromašnih.\nKada je o zdravlju reč istakao je neophodnost jačanja preventivnih resursa za najsiromašnije i njihovu bolju raspoređenost.\nPredstavljajući izveštaj vodeći ekonomista za zapadni Balkan pri Svetskoj banci Jamele Rigolini je rekao da je ova analiza rađena pre kovida i da se nivoi razvoja u obrazovanju i zdravstvu povećavaju ali da su i dalje ispod proseka Evropske unije.\nPrema njegovim rečima u ovoj oblasti postoje dva ključna izazova. Jedan je starenje stanovništva, što dovodi do manjka radne snage a drugi neophodno povećanje produktivnosti.\n„Ljudski kapital je osnovni stub za podsticanje produktivnosti i sve grupe, uključujući i siromašne moraju biti uključene u taj proces“, istakao je Rigolini.\nNaveo je da su rezultati učenja u Srbiji dobri, ali slabiji nego u Evropskoj uniji, te da ni oni nisu jednaki kod svih.\n„Jedna od pet mladih osoba ne radi niti je uključena u neki oblik obrazovanja, a to ima negativne posledice, naročito ako potraje. Velika je i učestalost neprenosivih bolesti, a njihova prevencija i lečenje su važni najpre za bolje zdravlje stanovništva, a zatim i za ekonomski razvoj“, rekao je Rigolini.\nRukovodilac programa za praćenje prava deteta UNICEF-a u Srbiji Ana Prodanović je istakla neophodnost većeg ulaganja u preventivnu zdravstvenu zaštitu, a kada je rečc o suzbijanju siromaštva ukazala je da su kriterijumi za pomoć nekada previše strogi zbog čega je dosta ljudi kojima je pomoć neophodna, isključeno iz nje.\nGovoreći o reformama koje se predlažu navela je da se one odnose na četiri stuba.\nPrvi je prilagođavanje demografskim kretanjima, drugi premošćavanje jazova u nejednakosti, zatim povećanje trošenja za razvoj ljudskog kapitala kao i unapređenje efikasnosti sredstava za ovu svrhu.


Vesti Archives - Страница 191 од 199 - EU Delegacija u Srbiji\nZajedničko saopštenje predsednika Evropskog saveta Hermana Van Rompeja i predsednika Evropske komisije Žoze Manuel Baroza o Krimu\nBrisel, 16. marta, 2014 – Kao što su 6. marta saopštili šefovi država i vlada svih 28 članica EU, Evropska unija smatra održavanje referenduma o budućem statusu teritorije Ukrajine suprotno ukrajinskom ustavu i međunarodnom pravu.\nSavet ministara spoljnih poslova EU o referendumu na Krimu\nSavet ministara spoljnih poslova Evropske unije razmatra danas u Briselu situaciju nastalu nakon takozvanog referenduma na Krimu, koji EU smatra nelegalnim i suprotnim ukrajinskom ustavu i međunarodnom pravu.\nSavet ministara spoljnih poslova EU uveo sankcije odgovornima za situaciju na Krimu\nEvropska unija je u ponedeljak odlučila da uvede zabranu putovanja i zamrzavanje imovine za 21 osobu koju smatra krivim za narušavanje teritorijalnog integriteta Ukrajine.\nEU: Izborni rezultat dokaz podrške Srbije orijentaciji ka Evropskoj uniji\nEvropski komesar za proširenje, Štefan File, izrazio je zadovoljstvo zbog činjenice da su građani Srbije na izborima 16. marta još jednom jasno podržali evropsku orijentaciju vladine politike, ali je upozorio da su Srpskoj Narodnoj Stranci (SNS) poverili veliku odgovornost, dajući joj apsolutnu većinu u parlamentu.\nŠta će raditi Kancelarija evropskog javnog tužioca?\nIsključivi zadatak Kancelarije evropskog javnog tužioca će biti istraga, gonjenje i privođenje pravdi – na sudovima zemalja članica – počinioca krivičnih dela koja se tiču budžeta EU.\nPresuda da Slovenija plati izbrisanima\nPresuđene odštete Evrospkog suda za ljudska prava kreću se od 37.000 do 70.000 evra i više su od kompenzacija predviđenih slovenačkim zakonom o odšteti za „izbrisane neslovence“ kojih je bilo oko 25.000.\nLideri G-7, Van Rompej i Barozo o krizi u Ukrajini\nSaopštenje G-7 Mi, lideri Kanade, Francuske, Nemačke, Italije, Japana, Velike Britanije, SAD, predsednik Evropskog saveta (Herman Van Rompej) i predsednik…\nObraćanje visoke predstavnice EU Ketrin Ešton na kraju posete Bosni i Hercegovini\n„Smatrala sam da je veoma važno doći danas u Bosnu i Hercegovinu i razgovarati sa liderima institucija i članovima civilnog društva licem u lice.\nKetrin Ešton u poseti BiH\nTokom posete, ona će se sastati sa liderima institucija u BiH ali i sa liderima civilnog društva kako bi razgovarala o situaciji u zemlji, pre razgovora sa zemljama članicama koji će se odigrati u narednim nedeljama.\nŠef Delegacije EU u poseti Agenciji za borbu protiv korupcije\nTeme razgovora bile su saradnja Agencije sa Delegacijom EU i učešće u pregovaračkom procesu za pristupanje EU u okviru poglavlja 23.


Activision-Blizzard u prvom kvartalu ove godine zabeležio 21% veću zaradu u odnosu na prošlu godinu - PLAY!\nKompanije uveliko objavljuju rezultate zarade ostvarene tokom prvog kvartala 2020. godine, među kojima se nalazi Activision-Blizzard sa profitom većim od očekivanog.\nPrema izdatom finansijskom izveštaju, ova kompanija je u odnosu na isti period prošle godine ostvarila rast zarade od čak 21%, povećanje vrednosti akcija, kao i povećanje igračke baze, što je mahom rezultat pandemije korona virusa i potrebe da veliki broj ljudi vreme provodi kod kuće u samoizolaciji.\nVeliki faktor kada je u pitanju povećanje zarade je Call of Duty: Warzone, besplatni Battle Royale naslov koji je za samo mesec dana prikupio preko 50 miliona igrača. U finansijskom izveštaju Activisiona je navedeno da, pored profita kroz kupovinu kozmetike, Warzone ima veliku ulogu u usmeravanju igrača na kupovinu Modern Warfare naslova koji se pojavio prošle godine.\nWorld of Warcraft i Overwatch su takođe zabeležili povećano interesovanje igrača u prošlom kvartalu, što je ujedno dovelo do povećane zarade. Ovaj uspeh kompanije pomaže u održavanju planiranih rokova i pored problema izazvanih korona virusom, a veći profit će verovatno dovesti do ulaganja u nove franšize.\nRelated Items:activision, Activision-Blizzard, izveštaj, report, zarada


Forum "Srpska privreda i globalna ekonomska kretanja" - Konferencije - BIG\nPočetna Konferencije Forum "Srpska privreda i globalna ekonomska kretanja"\nForum "Srpska privreda i globalna ekonomska kretanja"\n29.11.2016. 10:00 Envoy centar\nPrivredna kretanja u Srbiji ne mogu se posmatrati van konteksta evropskih i svetskih globalnih kretanja koja su postala vrlo turbulentna.\nNa pitanja na koji način Srbija treba da postavi svoju ekonomsku politiku, da li je potrebno da ostane okrenuta Evropi ili treba da traži alternativna tržišta, na koji način može da privuče investicije i kako da što više izbegne turbulencije na globalnom tržištu odgovore su dali učesnici 25. Ekonomsko-političkog foruma Argumenti koji je održan u organizaciji Business info group i Fondacije Konrad Adenauer, uz podršku Evriopske unije u sklopu medijskog projekta "Reforma javnih finansija - 10 ključnih tačaka".\nNajnoviji izveštaj Evropske komisije o napretku Srbije na putu ka EU ponovo je istakao nedovoljan napredak u borbi protiv korupcije, organizovanog kriminala, pravosuđa, uz umerenu spremnost za tržišnu ekonomiju. To su problemi na koje su godinama ukazivali i strani investitori i organizacije privrednika u Srbiji. Nakon otvaranja poglavlja 23 i 24 ovo su pitanja na kojima Srbija treba da radi u procesu pristupanja EU, ali i u sopstvenom interesu.\nNa Forumu su govorili Aleksander Jung, zamenik ambasadora Nemačke u Srbiji, Mihailo Crnobrnja, predsednik Evropskog pokreta u Srbiji, Snežana Karanović, pomoćnica direktora Uprave carina, Vladimir Vuletić, profesor Filozofskog fakulteta u Beogradu i Zoran Jeremić, autor edicije "100 najvećih, 100 najboljih" koju je izdala Business Info Group i u kojoj je urađena analiza poslovanja kompanija u Srbiji od 2008. do 2016. godine. Moderator je bila Biljana Stepanović, direktorka Business Info Group.\nMihailo Crnobrnja, predsednik Evropskog pokreta u Srbiji, rekao je da u Srbiji dolazi do objektivnog usporavanja u pridruživanju EU. Naveo je nekoliko razloga za to:\n"Bregzit je jedan od njih, Potom evropsko gubljenje konkurentske trke na svetskom tržištu, dužnička kriza - Grčka je tu samo vrh ledenog brega, zatim izbeglička kriza, pitanje odnosa nadnacionalnog i nacionalnog koji je poremećen, kao i kriza vođenja EU".\nPrema njegovom mišljenju 2017. godina će biti presudna za EU zbog nagomilanih problema.\nAleksander Jung, zamenik ambasadora Nemačke u Srbiji istakao je da je iz nemačke perspektive veoma važno mišljenje njihovih privrednika koji posluju u Srbiji.\n"Čak 90 odsto njih reklo je da bi ponovo došli u Srbiju. Kada nemačke firme kažu da ovde mogu da rade dobre poslove, to je veoma dobar znak. Čak i uz to što ima potrebe za poboljšanjem u vidu reformi poreskog sistema, borbe protiv korupcije, pravne sigurnosti, modernizacije privrede...To je sve veoma važno i za poglavlja 23. i 24. u procesu pridruživanja Evropskoj uniji", rekao je Jung.\nKako je istakao, Nemačka je pružila Srbiji podršku od 1,6 milijardi evra. Od velikog značaja je to što je ove godine formirana Nemačko-srpska privredna komora.\n"U Srbiji posluje više od 350 aktivnih nemačkih preduzeća, sa investicijama od 1,8 milijardi evra i preko 31.000 otvorenih radnih mesta. Važna tema u svemu tome je stručno obrazovanje. U Srbiji postoje vrhunski obrazovani ljudi, ali i kvalifikovani radnici, kao i oni koji su na srednjem nivou", rekao je zamenik ambasadora Nemačke.\nNorbert Bekman Dirkes, direktor KAS-a za Srbiju, kazao je da ga oduševljava što se stalno pominje i ističe aspekt odgovornosti preduzeća. On je zahvalio predstavnicima medija koji su prenosili njihove poruke javnosti i tako pomogli boljem informisanju.\nVladimir Vuletić, profesor Filozofskog fakulteta u Beogradu, rekao je da svi osećamo da se na globalnom nivou dešava nešto jako krupno i veliko, ali da je ključno pitanje šta pokreće tu veliku promenu. Ključni akteri svih dešavanja su korporacije i građani, od čije dinamike odnosa sve zavisi.\n"Evroazijska unija je za Srbiju politički pogrešan put, ali u ekonomskom smislu može biti važna", rekao je Vuletić i dodao da globalizacija nije ispunila obećanje.\nSnežana Karanović, pomoćnica direktora Uprave carina rekla je da carinski zakon iz 2010. godine čine propisi koji su usaglašeni sa Evropskom unijom, da usaglašavanje s njom jednog dana mora biti potpuno, kao i da ti propisi moraju biti implicirani u praksi.\n"93 kompanije sada koriste carinski postupak kućnog carinjenja koji se završava u roku od 15 minuta. Zasada imamo 74 odobrenja za izvoz i 74 odobrenja za uvoz", istakla je Karanovićeva.\nKako je rekla, uvedena je i elektronska tranzitna deklaracija, a smanjeno je i vreme carinskih procedura. Važno je i uvođenje instituta ovlašćenog privrednog subjekta, a to je status partnera carine i Srbija je dosad izdala devet takvih odobrenja.\n"Koliki je to napredak vidi se po tome što ostale zemlje iz bivše SFRJ u regionu nemaju nijednog člana", navela je pomoćnica direktora Uprave carina i dodala da Srbija uveliko radi na tome da postane članica Svetske trgovinske organizacije.\nProfesor Zoran Jeremić, izneo je podatke iz publikacije "100 najvećih 100 najboljih" u kojoj su obrađeni rezultati srpske privrede u periodu 2008-2015 godine.\n"Privreda Srbije suočila se nakon svetske ekonomske krize sa velikim izazovima koji su doveli do stečaja i bankrotstva velikog broja privrednih društava, a čitave privredne grane, pre svega građevinarstvo pretrpele su gubitke od kojih se dugo ne mogu oporaviti. Grupa velikih preduzeća je bankrotirala zbog prezaduženosti", Najveću prosečnu neto dobit imao je NIS A.D. Novi Sad, zatim Telekom Srbija AD Beograd i Telenor DOO Beograd", naveo je profesor Jeremić.


Razgovarali su o trenutnoj političkoj situaciji u Bosni i Hercegovini. Predsjedavajući Predsjedništva Bosne i Hercegovine Komšić izrazio je zabrinutost zbog destabilizirajućih aktivnosti iz entiteta Republika Srpska, te je naglasio da se mora omogućiti rad državnih institucija, koje će nas vratiti ka ispunjavanju 14 ključnih prioriteta iz Mišljenja Evropske komisije.\nPredsjedavajući Predsjedništva BiH Željko Komšić je naglasio da se presude Evropskog suda za ljudska prava u Strasbourgu moraju implementirati s ciljem otklanjanja diskriminacija i omogućavanja poštovanja ljudskih prava i prava manjina na teritoriji cijele BiH. Istakao je da se institucije Bosne i Hercegovine moraju oduprijeti svakom pokušaju rušenja ustavnog poretka, kršenju zakona i razgradnji države. Predsjedavajući Komšić je izrazio nadu da do eskalacije političkih sukoba ipak neće doći, jer bi se to moglo vrlo brzo reflektovati na cijelu regiju i Evropu.\nPredsjedavajući Predsjedništva Bosne i Hercegovine Željko Komšić zahvalio je državnom sekretaru Kraljevine Španije za EU Juanu Gonzálezu-Barbi Peri i ambasadorici Kraljevine Španije u BiH Mariji Teresi Lizaranzu Perinat na razumijevanju i podrški koju nesebično pružaju u reformskim procesima naše zemlje na putu ka članstvu u EU.


Naslovne strane za ponedeljak, 11. april 2022. godine\nBeta 11. aprila 2022. 08:25\nBeogradski dnevni listovi na naslovnim stranama izdanja za ponedeljak, 11. april, pišu o izborima održanim 3. aprila i postizbornim dešavanjima i očekivanjima, saobraćajnoj nesreći u kojoj je poginuo predsednik Izvršnog odbora SDPS Branko Gogić, a povredjen predsednik stranke, bivši ministar Rasim Ljajić, kao i o najavama kupovine nove opreme za Vojsku Srbije.\nALO – „Rasim za dlaku izbegao smrt“, o saobraćajnoj nesreći u kojoj je poginuo Branko Gogić, direktor JP „Emisiona tehnika“ a predsednik SDPS Rasim Ljajić povredjen. „Zabelele se srpske planine: sneg u aprilu“, promenljivo proleće“\nBLIC – „Novi dronovi i avioni uskoro na nebu Srbije“ – najava nove kupovine opreme za Vojsku Srbije. „Ljajić teško povredjen, poginuo Branko Gogić“ – o saobraćajnoj nesreći na auto-putu Beograd-Niš.\nVEČERNJE NOVOSTI – „Nisu me ubedili da je Dačić za premijera“ – stav potpredsednika Srpske napredne stranke Miloša Vučevića. „Avioni Rafal za jača krila naše vojske“ – o najavi predsednika Srbije Aleksandra Vučića.\nDANAS – „Vučić ima rezervni plan za vladu bez SPS“ – o mogućnostima za formiranje nove Vlade Srbije i beogradske vlasti. „Lideri SSP i SNS danas o rešavanju krize u Beogradu“ – najavljen sastanak predsednika Stranke slobode i pravde, Dragana Djilasa, i predsednika Srbije i Srpske napredne stranke, Aleksandra Vučića.\nNOVA – „Džakove sa izbornim listićima šest dana bez kontrole čuvao Vesić“ – Gradska izborna komisija u Beogradu, po navodima tog lista, prekršila zakon i zakasnila s odgovorom na prigovore opozicije. „Gde ide Ivica, ide i vlast“ – kaže u intervjuu sociolog i glavni istraživač Demostata Srećko Mihailović.\nINFORMER – Ukrajina „Putin završava rat do 9. maja?!. „Rasim Ljajić teško povredjen a njegov stranački zamenik poginuo“, osaobraćajnoj nesreći na auto putu.\nKURIR – „Čudom preživeo“, o saobraćajnoj nesreći u kojoj je poginuo Branko Gogić, direktor JP „Emisiona tehnika“ a predsednik SDPS Rasim Ljajić povredjen. O najavljenim ulaganjima u Vojsku Srbije list piše pod naslovom „Sigurnost“.\nSRPSKI TELEGRAF – „Rasilj Ljajić čudom preživeo tešku saobraćajnu nesreću, poginuo njegov najbliži saradnik“, piše list. Nova afera „Poruke kojim su naručivali VIP prostitutke“.\nPOLITIKA – „Danas sastanak Vučića i Djilasa“, najavljuje list. „Ljajić povredjen, Gogić poginuo“, o saobraćajnoj nesreći na auto putu Beograd-Niš.


NEKADA JE BOLJE IZOSTAVITI OMILJENI NAPITAK\nNEKADA JE BOLJE IZOSTAVITI OMILJENI NAPITAK\nIzvor: Finirecepti.net.hr,Lokalne novine | Obrenovac, 22.01.2019.\nČetiri situacije u kojima nikako ne biste smeli da pijete kafu\nVeliki broj istraživanja povezuje kafu sa smanjenjem rizika od demencije, ubrzavanjem metabolizma i smanjenim rizikom od oboljenja od raka, ali treba kao i u svemu imati meru.\nKafa nam pored svega navedenog daje i energiju ujutru kako bismo izdržali dan, a njeno ponovno ispijanje u toku dana samo obnavlja tu energiju. Postoje, međutim, i neki manje dobri efekti kafe na naš organizam i situacije kada ju je potrebno izbegavati. Ukoliko u tim slučajevima ne budete izbegavali ili makar smanjili kafu rizikujete da vam bude muka i da uprkos kofeinu budete premoreni.\nKafu biste trebali da izbegavate u sledećim situacijama kako biste izbegli veću štetu nego korist od njenog ispijanja.\nSačekajte da se kafa nakon što je sipate u šolju malo ohladi. Prema novom izveštaju svetske zdravstvene organizacije, konzumiranje napitaka koji su topliji od 65 stepeni povećavate rizik od raka jednjaka. Dodavanjem mleka u kafu snizićete temperaturu za par stepeni, ali vam je najpametnije da sačekate.\nUkoliko osećate kao da ste “na ivici”ispijanje još jedne šoljice kafe moglo bi samo da vam stvori dodatni problem. Kofein ima stimulativni učinak na nervni sistem jer podstiče lučenje kortizola(hormona stresa) koji može da poveća osećaj teskobe i probleme sa spavanjem koj isu najizraženiji kod osoba koje pate od napada panike i imaju socijalnu fobiju. Kako bi smanjili uticaj kofeina pokušajte da smanjite količinu kafe koju unosite, aposlednju šoljicu kafe popijte najmanje 6 sati nakon odlaska na spavanje.\nKafa vam se može učiniti kao idealno rešenje ukoliko ste se probudili neispavani, ali ona može da pomogne samo do određene granice. Kofein prestaje da bude efektivan način da se probudite ako ste više od 3 noći uzastopno spavali manje od 5 sati. Razlog je činjenica da tako malo sna uzrokuj epad vaših menatlnih sposobnosti koje ni najveća količina kofeina ne može popraviti. Ako ne uspevate da odspavate makar 7 sati svake noći onda vam je najbolje da preskočite kafu u potpunosti, a akada vam treba malo više energije da odspavate 20 minuta.\nIspijanje kafe ujutru u 7 sati neće mnogo uticati na nivo vaše energije. Razlog je činjenica da su vaši hormoni stresa na najvišem nivou upravo kada se probudite zbog čega prirodno dobijate priliv energije. Stručnjaci se slažu da je najbolj evreme za konzumiranje kafe između 10 i 12 sati kada nivo kortizola počinje da opada.


RTCG - Radio Televizija Crne Gore - Nacionalni javni servis :: Politika :: "Novoj vladi da interes tuđe ne bude preči od interesa svoje države"\n24. 03. 2022. 13:59 >> 14:00 1\n"Novoj vladi da interes tuđe ne bude preči od interesa svoje države"\nBlamaža oko sankcija Rusiji opomena je da u narednoj vladi interes tuđe ne može biti iznad interesa sopstvene države, ocijenile su Socijaldemokrate (SD).\n"Vlada se evo treći put pokušava okupiti i saglasiti, ne bi li uvela sankcije Rusiji. Hoće oni, najbolju namjeru imaju, na sve su pristali kažu, samo nikako da se skupe da bi to izglasali, a i kad se skupe, pobiju se. Bukvalno. Do izbora u Beranama", navode iz SD-a.\nNakon toga "sve će, istina nevoljno, jer je to u suprotnosti sa njihovim svjetonazorom, najzad izglasati sankcije, zbog čijeg odlaganja i neusvajanja zarad sitnih političkih interesa su nas izbrukali u međunarodnoj zajednici".\n"Samo, ne znaju jednu stvar: boljka od koje oni boluju - otpor prema sopstvenoj državi, tačno, proći će na izborima. Ali tako što će na njima biti poslati u zaborav. Neka nam je i ova blamaža odlazeće Vlade za nauk da u niti jednoj narednoj koja bude formirana, ruski ili bilo čiji drugi tuđi državni interes ne smije biti iznad interesa Crne Gore", kazali su iz SD-a.\nSankcije Rusiji Socijaldemokrate\nDogovorena zabrana izvoza ruske nafte u EU\n31. 05. 2022. 3\nNakon dogovora o gasu, pitanje sankcija Rusiji i dalje otvoreno\n30. 05. 2022. 3


Vesti online / Scena / Kultura / Novi rekord srpske Vikipedije\nB92, Srna A\nDanas u 5 časova i 32 minuta, Vikipedija na srpskom jeziku je dobila svoj stopedesethiljaditi članak\nJubilarni članak napisan je o Oskaru Šindleru, poznatom spasiocu Jevreja tokom Drugog svetskog rata po kome je snimljen film „Šindlerova lista“. Lokalna verzija najpoznatije internet enciklopedije trenutno je 28.\nVikipedija po broju članaka i najveća na bilo kom južnoslovenskom jeziku, kao i najveća enciklopedija na srpskom jeziku uopšte. Ima preko 500.000 pregleda dnevno, a do 150.000 članaka, što po količini teksta odgovara korpusu od šezdeset odštampanih enciklopedijskih tomova, stigla je zahvaljujući sedmogodišnjem radu više hiljada svojih urednika, rečeno je u saopštenju srpskog ogranka Vikimedije, zadužbine koja stoji iza ovog projekta.\nPrethodni rekord srpske Vikipedije, 100.000 članaka, takođe je postignut 20. novembra, 2010. godine.\n"Vikipedija", najveća enciklopedija u istoriji čovečanstva je i jedan od deset najposećenijih veb sajtova na svetu.


Svako je nevin dok se ne dokaže da je Srbin: Čedomir Antić, Želidrag Nikčević, Aleksandar Đurđev – Borba\n“Ljudi sa Zapada još uvijek veruju da je svako nevin dok se ne dokaže da je Srbin. Odnos prema Srbiji je nažalost koncipiran na srbofobiji koja je jedna mala grana rusofobije. Oni su nas izabrali da im budemo neprijtelji, a mi 20 godina pokušavamo da im ne budemo neprijatelji” – rekao je profesor dr Čedomir Antić, istoričar.\nTokom gostovanja u studiju u Beogradu Nacionalne IN4S televizije u specijalnom programu posvećenom izborima u Nikšiću gosti Vladimiru Dobrosavljeviću bili su profesor dr Čedomir Antić, istoričar, Želidrag Nikčević, književnik i Aleksandar Đurđev, pokrajinski poslanik.\nŽelidrag Nikčević navodi ono što je Marko Kovačević više puta isticao, a to je, kako kaže, da svi normalni treba da učestvuju u vlasti, a DPS to svakako nije.\n“Marko i svi mladi oko njega su ljudi koje smo svi priželjkivali i čekali da se rode i preporode Nikšić i Crnu Goru. Marko je ovaploćenje i u političkom i u životnom smislu” – tvrdi Nikčević.\nDr Čedomir Antić osvrćući se na 100 dana rada Vlade Crne Gore smatra začuđujuće odluku dijela vladajuće koalicije da vlada bez srpskog naroda.\n“Isključenje koalicije “Za budućnost Crne Gore” je atak na politička prava jednog celog naroda. Naroda koji je 80 godina obespravljen i progonjen. Izbori u Nikšiću će pokazati da tranzicija mora kakva god da je da bude zasnovana na većinskoj volji građana. Ovi izbori treba da pokažu da Crna Gora može i hoće bolje i uspešnije” – rekao je Čedomir Antić.\nAleksandar Đurđev smatra da u Crnoj Gori dolazi do kulminacije određenih vrsta projekata koji idu na štetu našeg naroda, a jedan od tih projekata je, kako navodi, premijer Crne Gore Zdravko Krivokapić.\n“Vjerujem da će Marko Kovačević imati dovoljan broj glasova da bude izabran za gradonačelnika. Milo prije svega treba da se zahvali Krivokapiću što su ostvarili ovakav rezultat. Vrijeme je da stvari nazovemo pravim imenom, da vidimo sa kim ćemo da sarađujemo i sa kim ćemo da imamo prijateljske odnose” – govori Aleksandar Đurđev.\nŽelidrag Nikčević naglašava da posle pobjede u Nikšiću treba ozbiljno da se porazgovara sa Krivokapićem i da se dogovori rekonstrukcija Vlade, barem, kako kaže, ključnih resora koji su formirani po principu samo ne Srbi.\nČedomir Antić apeluje da se što više u Srbiji demokratizujemo i da izbacimo one koji vode, kako navodi, autošovinističku politiku prema srpskom narodu i da imamo ona prava koja imaju drugi narodi.\n“Nemamo pravo da vršimo genocid kao što su Hrvati radili nad Srbima, ali sve drugo imamo. Neka prihvate da u Crnoj Gori više od pola stanovništva govori srpski jezik” – ističe Antić.\nFinala Kupa kralja za prošlu i ovu sezonu pred navijačima


Na manifestaciji u Centru za kulturu izvršena je rekapitulacija 2019. godine koju su čelnici Sportskog saveza Caribrod ocenili kao uspešnu, a najbolji sportisti koje opština Dimitrovgrad ima su nagrađeni.\nPored plaketa, organizatori su obezbedili i novčane nagrade za najuspešnije, pa je tako 12 dečaka i devojčica proglašeno sportskim nadama za proteklu godinu.\nPosebna priznanja dodeljena su Emilu Đorđeviću, Mateji Milanovu, ženskoj i muškoj futsal ekipi Gimnazije “Sveti Kirilo i Metodije”, Sari Jelenkov iz Osnovne škole “Hristo Botev”, Mesnoj zajednici Trnski Odorovci, Fudbalskom klubu Veterani Dimitrovgrad i Aleksandru Stankovu.\nNajuspešniji sportski kolektiv u 2019. godini bio je Stonoteniski klub Caribrod. Najbolja seniorka je Milica Stoicev iz Atletskog kluba Balkan, dok je najbolji sportista senior Aleksandar Sokolov iz Stonoteniskog kluba Caribrod - rezimiraju organizatori.\nPriznanje za doprinos u razvoju sporta dobio je Borivoje Andrić, najuspešniji trener je Marko Todorov iz Karate kluba Caribrod, najbolja mlada sportistkinja je karatistkinja Elena Kamenov, a nagradu za najboljeg mladog sportistu dobio je šahista Nemanja Todorov.


Stolac i dalje “na čekanju” - Radio Nasa Rijec Chicago\nStolac i dalje “na čekanju”\nPredsjednik Centralne izborne komisije /CIK/ BiH Ahmet Šantić izjavio je danas u Sarajevu da su nadležne službe Komisije dobile zadatak da predlože nove odluke o utvrđivanju odgovornosti u slučaju prekida izbornog procesa u Stocu 2. oktobra.\nŠantić je podsjetio da je Sud BiH poništio četiri odluke CIK-a koje se odnose na kandidate na lokalnim izborima u Stocu i vratio Komisiji na ponovno odlučivanje.\n“Sad je na CIK-u da postupi prema uputstvima Suda BiH”, rekao je Šantić novinarima i dodao da i na nove odluke koje će donijeti CIK postoji pravo žalbe Apelacionom odjeljenju Suda BiH.\nŠantić je istakao da službe već rade i da će se nastojati da nove odluke budu donijete što prije.\nOn je dodao da je Sud BiH potvrdio odluku CIK-a o razrješenju dužnosti članova Opštinske izborne komisije /OIK/ Stolac i da je sada potrebno pristupiti imenovanju nove komisije.\n“Dok sve odluke ne postanu pravosnažne, dok ne bude imenovan novi OIK, CIK neće moći donijeti odluku o poništenju izbora u Stocu”, istakao je Šantić.\nPredsjednik CIK-a je podsjetio da je u toku žalbeni proces za više od 30 odluka koje se odnose na biračke odbore u Stocu i da je neophodno da se i ovaj postupak okonča prije poništenja i raspisivanja novih izbora.\n“Kad sve to budemo imali možemo pristupiti odluci o poništenju izbora”, zaključio je Šantić.\nPrema njegovim riječima, u ovoj godini nije moguće održati nove lokalne izbore u Stocu, s obzirom na to da je rok za njihovo organizovanje 14 dana od dana donošenja odluke o poništenju i da se kalendarski podudaraju vjerski praznik i Nova godina sa eventualnim održavanjem novih izbora u Stocu.\nSud BiH poništio je odluke CIK-a o skidanju sa kandidatske liste i kažnjavanju sa po 5.000 KM zbog prekida izbornog procesa u Stocu Salmira Kaplana, Ahmeta LJubovića, Demira Mahmutćehajića i Bože Raguža.\nNewer BiH po korupciji u vrhu liste\nOlder EMISIJA 05. Decembar 2016.


Heineken „otključava“ prenose utakmica Lige šampiona u fudbalu na Arena TV - Retail Serbia Forum - Retail Serbia\nHeineken „otključava“ prenose utakmica Lige šampiona u fudbalu na Arena TV\n1 godinu 7 meseci pre\t#1931 od Zarko\nHeineken „otključava“ prenose utakmica Lige šampiona u fudbalu na Arena TV je kreirao Zarko\nGotovo 400 miliona gledalaca i više od milijardu interakcija na društvenim mrežama može da privuče samo jedna utakmica! Doduše, ne bilo kakva– reč je onajatraktivnijem sportskom događaju na planeti, finalu Lige šampiona u fudbalu, koje iz godine u godinu obara sve rekorde gledanosti.\nDuel Totenhema i Real Madrida iz 2019. je ubedljivo popularniji odnedavno održanog NFL finala Superboula, između Kanzasa i San Franciska, koje je preko televizije pratilo četiri puta manje ljudi (oko 100 miliona). Odnos prema NBA je još dominantniji kada je Liga šampiona u pitanju – košarkaše u najvažnijim utakmicama završnice plej-ofa prati između 15 i 18 miliona, u proseku.\nSvaki njihov potez svakog utorka i srede prenosi se uviše od 200 zemalja širom sveta, od čega je utakmicu finala Lige šampiona prošle godine u SAD gledalo oko 2 miliona, u Engleskoj čak 11. Zanimljivo je da jeod toga prenos na televiziji gledalo 6.5 miliona, a ostatak, što je gotovo pedeset odsto, utakmicu je pratilo na aplikacijama, specijalizovanim linkovima na internetu i drugim digitalnim platformama koje su potpuni hit u svetu.\nDa bi ispratio ovakve trendove i time približio čarolije ovog takmičenja, Heineken® kao globalni lider u industriji piva, svojim potrošačima nudi izvanrednu mogućnost. Kao i prethodne godine, većina utakmica UEFA Lige šampiona biće emitovana na Arena Sport TV kanalu, ali će svi ljubitelji fudbala od 15. februara moći besplatno da gledaju sve utakmice na posebnoj internet stranici tvarenalive, čak iako nisu pretplaćeni na ovaj kanal.\nSve što je potrebno da urade dabi ostvarili ovo pravo jeste da kupe bilo koje Heineken pivo u minimalnom iznosu od 200 dinara, uslikaju fiskalni račun i pošalju fotografiju na Heineken Srbija Viber javni nalog. Za svaki poslati račun dobiće kod za besplatno gledanje Arena Sport kanala i neograničeno uživanje u direktnom prenosu završnice Lige šampiona.\nNajbolju nagradu smo ostavili za kraj –najveće fanove ovog takmičenja čeka put na polufinale Lige šampiona i izuzetna prilika da osete atmosferu na stadionu i uživaju u vrhunskim potezima i golovima nekih od najboljih igrača planete.


Opcija zahvaljujući kojoj Tesla vozila samostalno detektuju kvarove | PC Press\n12. maj 2019. Milan Živanović\nTesla je u poslednje vreme lansirala nekoliko korisnih opcija, zahvaljujući kojima vlasnici Tesla automobila lakše dobijaju softverska ažuriranja, a tu je i opcija koja znatno pojednostavljuje saniranje nekog kvara, te zamenu neispravnih delova.\nNaime, radi se o tome da su automobili 6. maja dobili mogućnost da samostalno dijagnostikuju kvarove, pa čak i da naruče delove iz Tesla Service centra ukoliko je to neophodno. Tako su neki korisnici već mogli da pročitaju poruke upozorenja na ekranima svojih Tesla automobila, u kojima ih sistem obaveštava da je došlo do „neočekivanih komplikacija“, i da je rezervni deo naručen, te da čeka u Tesla centru. Nakon toga su vlasnici preko Tesla mobilne aplikacije ili svog Tesla naloga mogli da zakažu posetu centru, kako bi preuzeli naručene delove.\nBudući da kvarovi na vozilima nikada nisu dobra vest, mogućnost da vozila samostalno prepoznaju potencijalni kvar znatno pojednostavljuje proces, te korisnicima omogućava da reaguju na vreme, i izbegnu komplikacije na putu.\nTagovi: Tehnologija, Tesla, tesla automobili, Transport\n← HTC najavio blockchain telefone po povoljnijoj ceni\nTrening Juniper OS za inženjere sa iskustvom na IOS-u →


Vučević: Nisam dobio poziv Vučića da budem deo nove Vlade - Politika - Dnevni list Danas\nPočetna » Politika » Vučević: Nisam dobio poziv Vučića da budem deo nove Vlade\n2Piše: Beta 13. avgusta 2020. 10.04\n„Sve je na nivou spekulacije (…) Ja sam apsolutno fokusiran na Novi Sad, a šta će biti za tri nedelje, dve nedelje, vićedemo. Ja sam timski igrač“, kazao je Vučević tokom gostovanja na TV Hepi.\nOn je rekao da bi „bio ponosan“ da dobije treći mandat gradonačelnika Novog Sada, što bi bilo, kako je naveo, najveći broj mandata u istoriji tog grada.\n„Kad god je gadna tema, tu su (predsednik Srbije) Aleksandar Vučić i SNS i moraju nešto da kažu, napadi su uvek na Vučića i stranku. Nikada niste imali proteste protiv drugih (koaliconih partnera)“, dodao je Vučević.\nNaglasio je da SNS nije videla solidarnost svojih koalicionih partnera, ali da to što govori nije „packa“ njima i dodao da ne može da isključi da do 2022. godine, pored predsedničkih neće biti održani izbori i na svim drugim nivoima.\n„U pitanju je politika, brojevi su vrlo jasni i ovde je pitanje političke odluke kakvu Vladu hoćemo, i kakva nam treba. Vlada koja može da bude partner sa predsednikom u borbi za očuvanje zdravlja građana, konačne pobede nad korona virusom i u nastavku borbe za ekonomsko jačanje Srbije“, istakao je on.\nDodao je da su naredne dve godine teške zbog pritiska na Srbiju zbog pitanja Kosova, „pre svega na predsednika“.\n„Bojim se da nećemo dobiti nikakvu dobru ponudu (za rešavanje pitanja Kosova) za Srbiju. A nisam siguran ni kada bismo dobili neku dobru ponudu da bismo mi Srbi hteli da je prihvatimo“, rekao je Vučević.\nMiloš Vučević, Srpska napredna stranka, Vlada SrbijeBeograd\n15. avgusta 2020. u 06.45\nGospodine Vučeviću i tvoj šef, kada znate koliko i kako je Đilas pokrao na stotine miliona evra i imate dokaze za to, uhapsite ga da vrati pokradenog. Ovako samo punite stupce članaka, njemu ne fali ni dlaka sa pametne glave, a vi postajete saučesnici, jer prikrivate i podržavate kriminal. S druge strane, ako je Đilas nevin, što vas ne tuži, a time bi povećao svoj imetak, s mukom stečenog. Rešite jednom. Ako je ojadio Telekoma, on je na svu sreću, još uvek državni te možete, ukoliko ste sposobni sve pojedinosti možete istražiti i otkriti. U suprotnom, аkо nemate dokaze, on je sve to legalno stekao, a vi samo laprdate, а zatim vreme je da zatvorite ta nesmotrena smrdljiva usta, sram vas bilo, idioti i zlotvori. Ukoliko ovako nastaviš blebetanje bez argumenata i ne treba ΛV ni da te postavi na bilo kojoj funkciji u Vladi.\n15. avgusta 2020. u 10.50


Vraćaju se Zvezde Granda, ovo su nova pravila – Tračara\nVraćaju se Zvezde Granda, ovo su nova pravila\nPosle pauze zbog pandemije korona virusa takmičenje „Zvezde Granda“ nastavlja se 25. maja, dok će emitovanje emisije „Zvezde Granda Specijal“ ponovo početi u nedelju 17. maja, saopšteno je danas iz Grand produkcije.\n„Zbog trenutne situacije i još uvek zatvorenih graničnih prelaza snimanje ’Zvezda Granda’ nastavlja se 25. maja sa kandidatima iz Srbije. Gledaoci će uživati u četiri fantastične epizode muzičkog takmičenja do kraja aktuelne televizijske sezone,” navodi se u saopštenju.\n“Zbog letnje pauze sezona neće biti završena u junu kao prethodnih godina, već će se nastaviti u septembru budući da imamo vrsne kandidate iz regiona i sveta koji su se do sad predstavili. Mentori će vredno raditi sa svim učesnicima kako bi se na jesen ’Zvezde Granda’ nastavile tamo gde ih je i zadesila pandemija korona virusa“, kažu u „Grand produkciji“.\n„Od septembra će novi kandidati uz određena pravila steći mogućnost da se pridruže kandidatima koji su već u takmičenju. O tome će detaljnije govoriti Saša Popović koji će zajedno sa žirijem učiniti takmičenje još zanimljivijim“, navodi se u saopštenju.\nsaša popović, zvezde granda\nPrevPrethodna vestNeprepoznatljiva: Adele je još više smršala, a danas je objavila fotografiju transformacije\nNaredna vestTek su saopštili da čekaju dete: Pevač i manekenka se venčali u tajnosti?Next\nRazgolićena i uvređena bivša takmičarka ZG: Ana Bekuta može da mi bude baka\nSaša Popović besan, hoće da izbaci jednog člana žirija u sledećoj sezoni “Zvezda Granda”?!


Članovi iranske Islamske revolucionarne garde na obilježavanju 40. godišnjice Islamske revolucije, 11. februara u Teheranu.\nPredsjednik Hasan Rohani osudio je američku „zavjeru“ protiv Irana tokom obilježavanja 40. godišnjice Islamske revolucije iz 1979. godine, koja je okončala period monarhije i započela početak četiri decenije vjerske vladavine, piše Radio Slobodna Evropa.\nObraćajući se desetinama hiljada ljudi koji su se okupili na Trgu slobode (Trgu Azadi) u Teheranu 11. februara, Rohani je također izjavio da je Iran odlučan u tome da unaprijedi svoju vojnu moć i raketni program, uprkos rastućem pritisku Sjedinjenih Američkih Država i njihovih saveznika.\nU tvitu koja je također objavljen na farsiju, Tramp je rekao: "40 godina korupcije. 40 godina represije. 40 godina terora. Režim u Iranu je proizveo samo #40GodinaNeuspjeha."\n"Iranski narod koji dugo pati zaslužuje mnogo svjetliju budućnost," dodao je on.\nU govoru 8. februara na okupljanju oficira iranskih zračnih snaga, vrhovni lider Irana, ajatolah Ali Hamnei, rekao je da Iran neće odustati od parole „Smrt Americi“ sve dok Vošington nastavi provoditi neprijateljske aktivnosti prema Teheranu.\nU obraćanju na Trgu slobode, Rohani je izjavio da „neprijatelj nikada neće postići svoje zle ciljeve“, zaklinjući se da će Iran pobijediti američke sankcije.\n„Iranski narod se suočavao i suočavat će se sa ekonomskim poteškoćama, ali prevladat ćemo probleme tako što ćemo pomoći jedni drugima“, rekao je.\nPredsjednik Irana je također insistirao na tome da Iranci „nisu tražili i neće tražiti dopuštenje“ da razvijaju različite tipove raketa.\nNakon izvještaja o drugom po redu iranskom neuspjelom lansiranju raketa u svemir u manje od posljednjih mjesec dana, američki State Department je prošle sedmice pozvao na „jače međunarodne restrikcije kako bi se obeshrabrio iranski raketni program“.\nEvropska unija je također kritizirala Iran zbog „destabilizirajućeg“ programa balističkih projektila, zbog „neprijateljskih aktivnosti“ u nekoliko zemalja članica EU, kao i zbog miješanja u poslove zemalja Bliskog Istoka.\n„Oni trebaju napustiti region“, rekao je brigadir general Hosein Salami.


Udruženje “Roditelj” iz Niša, u četvrtak, 14. juna u 10 sati (na trećem spratu dečije hirurške klinike) započinje novu humanitarnu akciju namenjenu deci smeštenoj u klinikama za hirurgiju i mentalno zdravlje Kliničkog centra u Nišu.\nAkcija pod nazivom “Smehotres” podrazumeva kratak zabavno.edukativni program u kome će učestvovati učenici Osnovne škole “Vožd Karađorđe” i pevač Dejan Najdanović Najda. Cilj akcije je da se malim pacijentima kroz pozorišne predstave, kvizove i takmičenja biravak u bolnici učini prijatnijim. Za najaktivnije i najuspešnije učesnike obezbeđene su nagrade sponzora, a sva deca će dobiti na poklon za uspomenu na učešće u ovoj akciji.\n“Smehotres” će biti organizovan dva puta mesečno tokom narednih šest meseci.\n13. jun 2007, Narodne novine\n« Telefonom za savet\nĐaci “Voždove” izveli “Finu Žozefinu” »


Kako će izgledati Roma naredne sezone: Fonseca predstavljen, Inter odustaje od Džeke? – Sport Centar Kako će izgledati Roma naredne sezone: Fonseca predstavljen, Inter odustaje od Džeke? – Sport Centar\nUrugvajski stručnjak Paulo Fonseca zvanično je predstavljen kao trener Rome, a istovremeno italijanski mediji pišu da više nije siguran prelazak Edina Džeke u redove Intera.\nUrugvajac će pred sobom imati težek zadatak da ukomponuje ekipu koja će se ponovo boriti za sami vrh, a odlazak Edina Džeke sigurno bi bio veliki problem za Vučicu. Jedan od igrača koji bi mogao napustiti Olimpico je i Kostas Manolas za kojeg je interesovanje pokazao Napoli, pa je opravdana bojazan Rominih fanova kako će izgledati njihov tim naredne sezone.\nIpak, prema pisanju Gazzetta dello Sport Inter je sve snage usmjerio na dovođenje belgijskog napadača Romelua Lukakua iz Manchester Uniteda, što bi moglo ugroziti transfer Edina Džeke na Meazzu.\nKamen spoticanja je obeštećenje koje Inter odbija platiti od 20 miliona eura, jer Nerazzurri nude upola manju cijenu. Zato je Inter konkretizovao pregovore sa Lukakuom, kojeg United ne namjerava pustiti za manje od 60 miliona eura.\nGazzetta dodaje kako će i svi ostali pregovori pasti u drugi plan, a dovedu li Lukakua, bh. napadač više ne bi bio ni toliko bitan milanskom timu.\nRoma Urugvajcu nudi trogodišnji ugovor: Cavani u tandemu sa Džekom naredne sezone?


Gotovo 80 odsto građana Srbije smatra da mediji namerno plasiraju lažne vesti - Dijalog.net\nNaslovna Politika Gotovo 80 odsto građana Srbije smatra da mediji namerno plasiraju lažne vesti\nBeograd, 21. mart 2019. – Gotovo 80 odsto građana Srbije smatra da mediji namerno plasiraju lažne vesti, rečeno je na današnjoj debati, koju je u Beogradu organizovao BBC.\nOna je ukazala da lažne vesti ozbiljno utiču na poverenje i položaj novinarske profesije, preneo je Fonet.\n"To je otrov koji podriva objektivno i nezavisno novinarstvo i tačnost informacija", kazala je Hejli, koja je zadužena za projekat britanskog javnog servisa posvećen borbi protiv lažnih vesti.\nUrednica portala Raskrinkavanje Vesna Radojević tvrdi da u Srbiji lažne vesti nisu fenomen, već mejnstrim, a stanje u srpskim medijima vidi kao "očajno".\n"Izvori lažnih vesti u Srbiji su, pre svega, političari, a to se onda preliva na medije koji idu uz vladajuću stranku", rekla je Radojević.\n"Tanjug ne objavljuje ništa što nije u skladu sa onim što misle Srpska napredna stranka i Aleksandar Vučić", tvrdi Radojević.\nUrednik novosadskog portala "Fejk njuz tragač" Stefan Janjić istakao je da bi akcenat trebalo da bude na edukaciji i ocenio, kada je reč o medijskoj pismenosti, da situacija u Srbiji nije sjajna.\nPrethodno Demokratska stranka: Vlast u Srbiji da prestane sa predstavljanjem ratnih zločinaca kao heroja\nSledeće Rosić: U Srbiji ne postoji ni politička volja za obračun sa lažnim vestima\nTop Tags mladi vladavina prava mediji lokalna samouprava istraživanje konkurs Evropska unija ljudska prava Društvo Srbija i Evropska unija Evropska komisija OCD evropske integracije Vlada Republike Srbije Civilno društvo


Preliminarni rezultati pokazuju: Bundestag će imati 735 mesta, SPD najjača stranka – Naši u svetu\nObjavljeno 27/09/21 u 12:00\nFoto: Tanjug/Matthias Bein/dpa via AP\nBundestag će, prema preliminarnim rezultatima jučerašnjih parlamentarnih izbora u Nemačkoj, koje je jutros objavila Savezna izborna komisija, imati 735 mesta, a Socijal-demokatska partija će biti najjača stranka.\nSocijaldemokrate će u novom sazivu nemačkog parlamenta imati 206 mandata, a na drugom mestu je koalicija Hrišćansko-demokratske unije Angele Merkel i sestrinske Hrišćansko-socijalne unije (CSU)sa 196 mandata.\nZeleni će imati 118 poslanika, Liberali 92, Alternativa za Nemačku 83, Levica 39, ai danska manjina jednog, prenosi Dojče vele.\nSocijaldemokratska partija Nemačke (SPD) i njen kandidat za kancelara Olaf Šolc osvojili su 25,7 odsto glasova, dok su vladajuća koalicija CDU/CSU Angele Merkel i njen kandidat Armin Lašet “skliznuli” na istorijski minimum na saveznim izborima, sa osvojenih 24,1 odsto glasova.\nOdziv glasača na parlamentarnim izborima bio je 76,6 odsto, prenosi nemački list “Bild”.\nStranke će sada otpočeti “istraživačke razgovore” radi formiranja koalicione vlade, pri čemu se tripartitna koalicija smatra najverovatnijom u ovom trenutku.\nNajizglednija konstelacija je takozvana “semafor” zeleno-žuto-crvena koalicija sa SPD-om, Zelenima i FDP-om ili “jamajka” koalicija koju bi činili CDU/CSU, Zeleni i FDP.\nI Šolc i Lašet su insistirali na tome da će formirati vladu, pri čemu je Lašet poručio da “nije uvek bio slučaj da stranka na prvom mestu obezbeđuje kancelara.”\nNisu želeli da nose maske, ili da se testiraju: U Austriji od početka pandemije otpušteno 25 nastavnika


Vuku Jeremiću Amerika bliža od Srbije - Studio B\nVuku Jeremiću Amerika bliža od Srbije Studio B\nPolitikaPolitika Pocetna 17. 11. 2018. 13:41:38\nVuk Jeremić, jedan od samozvanih lidera propale srpske opozicije, još jednom je pokazao koliko mu je Amerika bliža od Srbije. Posle objave na društvenim mrežama da mu je Njujork zimi miliji od Beograda i da baš u Americi, a ne u sopstvenoj zemlji, voli da uživa u zimskim čarolijama, Jeremić je ponovo građanima Srbije gurnuo prst u oko i nastavio sa bahaćenjem.\nPrvo je direktno sa Menhetna postavio fotografiju na kojoj pozira sa bocama Koka-Kole, čime otvoreno poručuje kako troši pare za svoju dušu u inat narodu Srbije.\nI to nije sve. Jeremić se još jednom narugao svim građanima pohvalivši se i skupocenom odećom, poručivši time kako je u stanju da kupuje samo najskuplju, brendiranu garderobu i to direktno na Menhetnu.\nOno što je Jeremić izostavio da spomene, a to je verovatno pravi razlog njegovog odlaska u Ameriku, je početak suđenja njegovom bliskom poslovnom prijatelju Patriku Hou, koji se tereti i za trgovinu oružjem sa Katarom, od čijih je ambasada Jeremić dobio preko 300 hiljada dolara, za misteriozne konsultantske usluge o kojima i dalje odbija da govori.


Riza Halimi : Ne vidim da postoji ni jedna ozbiljan problem u koaliciji - juGmedia\nBUJANOVAC – Narodni poslanik i predsednik najstarije albanske stranke Partija za demokratsko delovanje (PDD) Riza Haljimi reko je danas za juGmediu da je izlazak bujanovačkih demokrata iz vlasti neosnovana i brzopleta odluka. „Nakon nervoznog i neargumentovanog nastupa ministra Milana Markovića, ova odluka za mene nije iznenađenje, ali sa druge strani ostali odbornici iz srpskih stranaka ostaju u vlasti tako da je multietnička koalicija, koja je sve do sada funkcionisala bez većih problema, i dalje na vlasti“ istakao je Halimi. Prema njegovim rečima mnogo ima više propusta u radu Koordinacionog tela nego lokalnog parlamenta.\nProblem u vladajućoj koaliciji nastao je u ponedeljak, posle skoro petočasovne rasprave na sednici Skupštine opštine, kada su 18 srpskih odbornika, nezadovoljni stavovima Albanaca, napustili sednicu SO, a ovi su sa 23 glasa „za“ doneli odluku o promeni naziva imena čak 24 ulica u Bujanovcu, koju je trebalo da verifikuje Ministarstvo za lokalnu upravu i samoupravu.\nRiza Halimi smatra da sve to nije opravdan argument za raspad vladajuće koalicije.\n„Ja stvarno ne vidim ni jedan ozbiljan problem s obzirom da je doneta odluka koju je trebalo da verifikuje Ministarstvo za upravu i lokalnu samoupravu“ , smatra Halimi.\nZa opštinski odbor DS ovaj „icident“ je bio inicijalna kapisla da u toku jučerašnjeh dana donesu odluku o istupanju iz vlasti.\nPoljoprivrednicima lakše uz subvencije lokalne samouprave\nLESKOVAC - Poljoprivredno gazdinstvo porodice Mladenović iz Todorovca je za 550.000 dinara, koije su dobili prošle godine od poljoprivrednih subvencija…


Zašto Zapad žmuri pred pretnjom o ujedinjenju Kosova sa Albanijom? - 09.02.2021, Sputnik Srbija\nEvropska unija i SAD kao da su nemi na pretnje Ramuša Haradinaja da će Kosovo ujediniti sa Albanijom ukoliko Srbija ne prizna samoproglašenu nezavisnost Kosova... 09.02.2021, Sputnik Srbija\nanalize i mišljenja, evropska unija (eu)\n20:39 09.02.2021 (Osveženo: 14:55 30.08.2021)\nEvropska unija i SAD kao da su nemi na pretnje Ramuša Haradinaja da će Kosovo ujediniti sa Albanijom ukoliko Srbija ne prizna samoproglašenu nezavisnost Kosova, jer nije homogena oko kosovskog pitanja, ali i jer su zapadne sile, odnosno Amerika i EU neusaglašene. Zašto Zapad žmuri pred najavama o ujedinjenju Kosova sa Albanijom?\nNajave o ujedinjenju Albanaca, EU pripisuje predizbornoj kampanji Prištine, ali to nije razlog da ćuti, smatraju sagovornici Sputnjika.\n8 Decembar 2020, 22:41\nSuzana Grubješić iz Centra za spoljnu politiku ističe da EU ne reaguje na ove izjave kosovskih lidera jer je uverena da je to predizborna retorika.\nZapad žmuri pred najavama o ujedinjenju Kosova sa Albanijom\n„Portparol EU je osudio te izjave ali onako kako to čini Evropska komisija, dakle ništa jasno ili eksplicitno već je uopšteno rečeno da takve ideje narušavaju mir i stabilnost u ovom delu Evrope“, kaže naša sagovornica. Evropska komisija i većina u EU, dodaje ona, ovakve izjave shvata kao deo predizborne kampanje na Kosovu jer se i Ramuš Haradinaj i Aljbin Kurti bore za osvajanje vlasti.\n„U takvim uslovima u 99 odsto slučajeva reči se ne biraju tako da oživljavanje tih prastarih ideja o velikoj Albaniji sada ima svrhu u pridobijanju glasova“, navodi Grubješić.\nNaša sagovornica, s druge strane, uopšte ne sumnja da takva ideja postoji i da bi mnogi Albanci vrlo rado videli veliku Albaniju odnosno ujedinjeno Kosovo sa Albanijom ali misli da su takve ideje neostvarive i to je nebrojeno puta rečeno svima.\nBrisel mora biti odlučniji u osudi\n„Ukoliko bi se to shvatalo na drugačiji način, onda bi to značilo oživljavanje svih drugih velikodržavnih projekata što bi odvelo u rekompoziciju zapadnog Balkana. Verujem da je bilo reakcija iz EU ka Prištini „iza scene“, jer naravno ovo jeste opasan koncept. Ukoliko je EU stalo do mira i stabilnosti u ovom delu Evrope morale bi reakcije da budu jasnije i eksplicitnije“, napominje Suzana Grubješić.\nDragan Đukanović iz Centra za spoljnu politiku i profesor Fakulteta političkih nauka podseća da koncept velike Albanije ne podržava ni istok ni zapad. Razlog zbog čega se EU ne oglašava po ovom pitanju, prema njegovom mišljenju, treba tražiti u nejedinstvu same EU.\n„Evropska unija nema koherentan stav kada je u pitanju kosovska nezavisnost i uopšte status Kosova, jer pet njenih članica nije priznalo nezavisnost Kosova. Tako da ona ovu vrstu rasprave koju poteže deo rukovodstva u Prištini ne smatra dovoljno relevantnom. Pošto nema jedinstven stav prema Kosovu generalno se i ne oglašava“, kaže Đukanović.\nEU ne vidi šta se radi u delovima Balkana\nDušan Janjić iz Foruma za etničke odnose je uveren da postoji više faktora zbog čega je EU nema i to nisu samo izbori, odnosno utisak da je u pitanju samo izborna retorika.\n„Evropa je opsednuta svojim problemima vrlo dugo i od 2015. ne rade ništa ozbiljno na Balkanu, već se bave svojim problemima. Pri tom ne razumeju da su tako Balkan prepustili sopstvenoj dinamici, što može da se razvije u raznim pravcima“, kaže Janjić.\nEgocentrična politika EU, dodaje on, koja se vodi unutar država članica dovodi u pitanje njeno funkcionisanje i strašno podseća na SFRJ u raspadu.\n26 Oktobar 2019, 22:35\n„Znači, Evropa se očigledno strahom od ekonomske krize bavi unutrašnjim interesima nacija država, nemaju zajedničku geopolitiku i kada toga nema, propuštaju stvari kao što je ova kao da nisu na njihovoj teritoriji“, dodaje naš sagovornik.\n„Bajdenova“ Amerika će se baviti sobom\nJanjić kaže da nije siguran da će ideja o strateškom partnerstvu EU i Amerike zaživeti sa ovakvom Evropskom unijom.\n„Bajdenova Amerika će se baviti sobom. To je ozbiljan problem i za nas i za Kosovo, jer ako se velike sile međusobno neusaglašavaju nego se pozicioniraju, a to se dešava, onda malo političari, oni koji su za velike države koriste prostor za svoje ideje, u ovom slučaju za veliku Albaniju“, objašnjava Janjić.\nOvo je period, zaključuje Janjić, kada velike sile moraju ozbiljno da se bave ovim delom sveta jer se čini da nema nikakvog orijentira/centra koji kontroliše situaciju, kako ne bi došli pred svršen čin što bi neminovno rasplamsalo strasti, ako ne i nešto gore.


ФОН и компанија Mashfrog DOO озваничили сарадњу | Fakultet organizacionih nauka\nPočetna / Vesti naslovna strana / FON i kompanija Mashfrog DOO ozvaničili saradnju\nFON i kompanija Mashfrog DOO ozvaničili saradnju\nFakultet organizacionih nauka ozvaničio je saradnju sa kompanijom Mashfrog DOO, koja je deo grupacije Mashfrog. Kompanija Mashfrog DOO donosi jednu od svojih ključnih delatnosti na tržište Srbije i Istočne Evrope: konsultantske aktivnosti u sistem biznisa i rešenja u oblaku (ERP, CRM, SRM) i sprovođenje projekata digitalne transformacije koji mogu poboljšati efikasnost i primeniti upravljanje poslovnim procesima.\nKompanija organizuje program obučavanja na radnom mestu koji će se realizovati u saradnji sa Fakultetom organizacionih nauka i stručnjacima iz kompanije Mashfrog i trajaće četiri nedelje. U organizaciji programa učestvuje nekoliko akademija, a sam cilj jeste obuka oko 60 ljudi mlađih od 30 godina, postdiplomaca sa MINT-a (matematika, inženjerstvo, tehnologija i nauka), kao i njihovo zaposlenje..\nAkademija će se usredsrediti na 4 glavne oblasti ključnih delatnosti kompanije Mashfrog DOO, a to su: sistemi preduzeća (SAP, Infor, Salesforce), integrisanje sistema za upravljanje oblakom, Industrijy 4.0 i sigurnost softvera. Poziv će biti otvoren zainteresovanim studentima sa svih Univerziteta u Srbiji.


Vučić: Ne pada nam na pamet da priznamo nezavisnost Kosova - Vijesti.me\nFoto: Betaphoto Autori: BETA , Vijesti online\nPredsjednik Srbije Aleksandar Vučić izjavio je u Kosovskoj Mitrovici da je notorna laž da je dogovorio da do kraja godine "preda Kosovo i Metohiju" i da jedino želi da izbori veća prava za Srbe na Kosovu kroz kompromis i dodao da Srbija nema nikakav nacrt rješenja za Kosovo, niti je blizu njega.\n"To je notorna laž i da nikome od nas ne pada na pamet da u takvom poslu učestvujemo, jedino što želimo je da za vas izborimo veća prava", rekao je Vučić i dodao da rješenje nije na vidiku, ali da se "Bogu moli da ga bude u narednih 10 ili 20 godina".\nOn je dodao da ne želi da mijenja granice, već prava Srba na Kosovu.\nPredsjednik Srbije je rekao da je njegova ideja da Srbija sačuva svoj narod, da sačuva zemlju i institucije, da čuva mir i pokuša da uspostavi mostove prijateljstva sa Albancima i traži dogovor.\n"Moramo da živimo zajedno i jedni pored drugih. Moramo da pregovaramo. Neko nekada u budućnosti moraće da postigne dogovor sa Albancima. Priča da ćemo jednog dana moći da im vratimo milo za drago, su bajke za djecu. Neće biti lakih rješenja i za njih i za nas. Ali ćemo imati više djece i naše i njihove koje će ostati ovdje", rekao je Vučić.\n"Sa tog neba smo već pali i razbili glave... Zato danas govorim o realnosti, a ne pjevam borbene pjesme. Obećavam da nikome nećemo dozvoliti da oružje i municiju koristi protiv vas", rekao je Vučić.\n"Obaveza je moja da kažem da ćemo, dragi prijatelji, i u dobru i u zlu uvijek biti uz naš srpski narod na Kosovu i Metohiji", rekao je Vučić.\nTokom svog govora, Vučić je rekao i da je predsjednik Jugoslavije Slobodan Milošević bio veliki srpski lider, ali da želje Srbije u to vrijeme nisu bile realne i da Srbija nije shvatala da nije sama u svijetu i da se bez svijeta ne može i da je zbog toga platila cijenu.\n"Prije oko 30 godina stotina hiljada ljudi, a Milošević je tada bio dovoljno veliki da ih okupi, dočekalo je kraj njegovog govora. Pjevao je naš narod, sa vjerom i ubjeđenjem, zaneseni i ponosni, 'Ko to laže, ko to kaže Srbija je mala'", rekao je Vučić i dodao da je Srbiju poslije toga dočekalo tri rata, da su Srbi ginuli u Kninu, Sarajevu i Prištini, a da se danas u Kninu vijori "šahovnica", u Sarajevu broj Srba prepolovljen, a u Prištini živi tek nekoliko Srba.\nVučić je dodao da Srbija danas može da bira svoj put, put u Evropu, ali može glasno da kaže svima da neće u NATO.\nVučić je prije govora položio vijenac na mjestu gdje je ubijen lider SDP Oliver Ivanović, zajedno sa njegovom suprugom Milenom Ivanović.\nVučić je stigao u Kosovsku Mitrovicu pošto mu je prethodno policija zabranila da posjeti selo Banje.\nVlada Kosova donijela je odluku da se posjeta predsjednika Srbije selu Banje otkaže iz bezbjednosnih razloga.\nI pored otkazivanja, Vučić je bio krenuo u selo Banje, ali ga je policija zaustavila na putu Zubin Potok - Banje. Nakon rasprave između policajaca i Vučića, predsjednik Srbije se upitio ka Kosovskoj Mitrovici.\n"Žao mi je što nisam mogao da dođem jer to nisu htjele prištinske vlasti", rekao je Vučić koji se mještanima Banja obratio preko telefona.\nKazao je da je odustao od odlaska u selo Banje jer nije želio da ugrožava tamošnje Srbe.\n"Ne volim puške, mada nisam nešto uplašen, ali ja nikad narod neću pozivati na oružje", rekao je Vučić.\nPremijer Kosova Ramuš Haradinaj je rekao da je povukao dozvolu, koje je Ministarstvo spoljnih poslova dalo Vučiću da posjeti selo Banje.\nOvo obavještenje Haradinaj je objavio na društvenoj mreži Fejsbuk i rekao da odluka stupa na snagu odmah.\n"Bezbjednost građana je iznad svega. Ja sam povukao dozvolu Ministarstva spoljnih poslova za posjetu predsjednika Srbije u zoni Drenice. Ova odluka stupa na snagu odmah", napisao je Haradinaj.\nNekoliko stotina Albanaca jutros je blokiralo put Kosovska Mitrovica – Srbica zbog najave dolaska Vučića u selo Banje.\nSvi putevi ka Banjama su blokirani. Kfor i KPS tvrde da ne mogu da osiguraju bezbjednost.\nPut je blokiran i sa nekoliko kamiona.\nProtest organizuju ratni veterani Oslobodilačke vojske Kosova.\nPlanom posjete bilo je predviđeno da predsjednik Vučić obiđe predškolsku ustanovu "Maja" i da razgovara sa mještanima.\nIzdvojeni komentari Komentara: 366\nCGpocker 2 mjeseca\nKoliko do juce bilo ih kod 'Vuka" koliko hoces. Bili su poslusni , ali slabi radnici. Sta radi vutra?\nSad svi veterani, a svi pobjegli cim je zapucalo. Mozda su se u uniformama sepurili po zapadu, pa to racunaju u ratni staz\nSvi komentari (366)\nKoqeBolje 2 mjeseca\n_zippo_ 2 mjeseca\nsoni mora prvo izvinjenje pa priznanje pa danamjesti guzu i svuce gace pa tek onda zvanicna posjeta ako prihvati haradinaj\nbas su nasjekirali haradinaja sto ga nece priznat


Održan štrajk upozorenja u Narodnom pozorištu, Vukosavljević sa glumcima - povezane vesti - Naslovi.net\nMuk na sceni: Večeras štrajk upozorenja u Narodnom pozorištu, upravnik Dejan Savić pozvao Vladu da ga smeni\nOdbivši da podnese ostavku, upravnik Narodnog pozorišta u Beogradu bacio rukavicu u lice zaposlenima koji nedeljama traže njegov odlazak, ali i Vladi Srbije koja ga imenuje na tu funkciju. - Ja ostavku podnositi neću, moj mandat je na raspolaganju… »\nGlumac u Narodnom pozorištu u Beogradu, gde je za večeras zakazan štrajk upozorenja, Nenad Maričić kaže za RTS da je veliki pritisak svih zaposlenih da se uđe u generalni štrajk, ali da niko ne želi da se to desi. Nenad Maričić je, gostujući u… »\nŠtrajk upozorenja u Narodnom pozorištu zakazan je večeras u 19,45 i trajaće 60 minuta, a Sindikat je o tom protestu obavestio Vladu, Ministarstvo kulture, Upravni odbori i upravnika Dejana Savića, od koga se očekuje ostavka. Najavljujući štrajk… »\nGlumci Narodnog pozorišta u Beogradu danas stupaju u štrajk, a upravnik Dejan Savić nema nameru da podnese ostavku. U najkraćem, ovo je epilog jučerašnjeg razgovora sukobljenih strana u nacionalnom teatru, a šta će se desiti i hoće li direktor… »


Država za čoveka\nDržava za čoveka\nPola godine pre izbora, dve vodeće opozicione stranke u RS, zajedno sa navodnim ideološkim pandanima iz Federacije i pod okriljem briselske konzervativne internacionale, potpisuju deklaraciju o postizbornoj saradnji pet opcija desnog centra u BiH. Ali, još uvek ništa konkretno ne govore o ključnom pitanju na entitetskom nivou – personalnim adutima s kojim će se suprotstaviti konkurentima iz republičke vlasti, a to obične smrtnike između Trebinja i Novog Grada znatno više zanima od apstraktnih naklapanja o opštim mestima, u kombinaciji sa redizajniranim predvodnicima protivnika u proteklom ratu.\nZa to vreme, najuticajnija od tri vladajuće partije u Srpskoj više je posvećena prilično nategnutim i ne baš uverljivim nastojanjima da kompromituje glavne takmace sa suprotne strane političkog spektra, nego pokušajima da zbije redove sa koalicionim partnerima. To u slučaju večno lojalnih socijalista nije ni neophodno, ali, kada je reč o DNS-u, lako bi se moglo desiti da simptomatično ćutanje u tom uglu do kraja godine preraste u najozbiljniji transfer na ovdašnjoj pluralističkoj sceni od 2000. do danas, odnosno u definitivnu realizaciju trenutno diskretne namere buduće treće političke snage u Srpskoj da promeni blok.\nJedini akteri koji se zaista ozbiljno i pravovremeno pripremaju za predstojeće izjašnjavanje građana, nažalost, ne dolaze iz srpskih političkih krugova, već iz koalicije „Domovina“, devetočlanog saveza grupacija sa sedištem u FBiH, okupljenih oko veoma konkretnog cilja – demontaže RS uz pomoć dovoljnog broja glasova. Dakle, SDA, SBB, Stranka za BiH, DF Željka Komšića, SPP Živka Budimira, HSP i ostali, povezani „vizionarskim“ planovima Emira Suljagića, najvećeg „jastreba“ na bošnjačkoj javnoj sceni dugo vremena unatrag, žele da na manje ili više legalan način, bez obzira na to koliko skoro cela Srpska bila alergična na te namere, pospu RS unitarističkim toksičnim materijama kroz „rupe u zakonu“. Ambicija im je da to učine tako što će skupiti dovoljno mandata u NSRS i Parlamentu BiH, obesmisliti entitetsko glasanje – i gotova stvar.\nParadoksalno je da ih u tome, po svemu sudeći, neće sprečiti čvrst i jedinstven odgovor srpske strane, već Suljagićev razlaz sa SDP-om. Pošto Lagumdžijina stranka odsustvuje iz „Domovine“, to će, najverovatnije, biti tas na vagi, dovoljan da lider „Prvog marta“ ne dođe u situaciju da može da gurne Srpsku u blato nepovratnog centralizma. Znači, sada je jasno na koga je Lagumdžija aludirao kada je uoči prethodnih izbora plasirao sintagmu „država za čoveka“! Ne na BiH, već na RS, ma koliko pažljivi slušaoci njegovih retoričkih egzibicija o Zapadnoj i Istočnoj Nemačkoj verovali u suprotno.


Prijateljska utakmica Srbija : Slovenija\n04. i 05. maja 2019. godine u Kuglani "Banja Junaković" održana je prijateljska utakmica između pionirskih, kadetskih i seniorskih reprezentacija Srbije i Slovenije.\nSeniori Srbije pobedili su seniorsku reprezentaciju Slovenije u oba nastupa oborivši rekord kuglane sa oborenih 3938 čunjeva (najbolji srpski reprezentativac Vilmoš Zavarko oborio je 707 čunjeva). Seniorke Srbije takođe su u oba nastupa bile bolje od rivala iz Slovenije.\nPionirke Srbije su poražene u oba nastupa a pioniri su prvi dan izgubili a drugi dan pobedili vršnjake iz Slovenije.\nKadetkinje i kadeti imali su po jednu pobedu i po jedan poraz.\nSeniorske selekcije Srbije ostaju na pripremama u Banji Junaković do 11. maja kad odlaze na Svetsko prvenstvo u Češku.


Programi za porodice dece sa smetnjama u razvoju – Page 22 – Centar Harmonija\nProgram za podršku roditeljima dece sa smetnjama u razvoju\nProgram Naša Priča namenjen je porodicama, a pre svega roditeljima dece sa smetnjama u razvoju. Kreirali smo ga sa idejom da vam pružimo oslonac na izazovnom putu roditeljstva, a sa ciljem da kroz učešće u različitim aktivnostima programa omogućimo da Vaša Priča dobije jedan novi, drugačiji okvir.\nProgram je namenjen roditeljima dece sa hroničnim bolestima ili razvojnim smetnjama – bez obzira na uzrast deteta ili tip i izražnost smetnje ili bolesti deteta\nProgram Naša priča ima za cilj pružanje emotivne i psihološke podrške porodicama dece sa hroničnim bolestima ili razvojnim smetnjama, obradu iskustava gubitka kroz proradu emocija sa kojima se susreću u svojoj roditeljskoj ulozi, kao i pružanje podrške u roditeljskoj brizi o detetu. Naša priča za cilj ima i razmenu među roditeljima kroz grupne radionice i kreiranje odnosa podrške među porodicama dece sa sa hroničnim bolestima ili razvojnim smetnjama.\nRAZGOVORA I UPOZNAVANJA SA RODITELJIMA sa ciljem da saslušamo i razumemo vašu priču, vaše iskustvo roditeljstva i vaša osećanja\nŠEST GRUPNIH SURETA na kojima ćete imati priliku da i sa drugim roditeljima, u sličnim životnim situacijama, podelite svoju životnu priču, a kroz razgovor, razmenu i podršku i da je ispričate i čujete na jedan drugačiji način.\ndr Tatjana Krstić, specijalista medicinske psihologije\nVesna Šilić, psiholog, porodični psihoterapeut\nIzabela Halas, psiholog, stručni saradnik u PU\nNataša Lukić, porodični savetnik, stručni saradnik u PU\ndr Ivana Mihić, Odsek za psihologiju, Filozofski fakultet, Novi Sad\nProgram se realizuje u saradnji sa odsekom za psihologiju Filozofskog fakulteta Univerziteta u Novom Sadu.


- Ipak primećeno je da se kod dojenih beba osip od pelena ređe javlja - kaže ona i dodaje da su za negu najbitnija dva sastojka koja obnavljaju oštećenu kožu - cink oksid i pantenol.\nPelenski dermatitis je najčešće uzrokovan dugotrajnim kontaktom bebine osetljive kože sa urinom i fekalijama u hermetičnom okruženju pelene.\nNajbolja prevencija je redovno menjanje pelena i nanošenje tankog sloja zaštitne kreme (npr. „nivea baby kreme“ protiv ojeda). Mehaničko čišćenje guze vlažnim maramicama treba svesti na upotrebu u situacijama kada ste van svog doma jer je bebina koža tanka i osetljiva, pa se preporučuje da bebu okupate blagim sredstvom za kupanje. Maramice koje koristite treba da budu kvalitetne, mekane, bez parfema, alkohola ili sapuna, kao i da imaju što manje sastojaka koji mogu izazvati alergiju. Jedan od najboljih načina da očistite bebinu guzu bez kupanja je da na vaticu nanesete malo hranljivog ulja jer ćete tako efikasno ukloniti tragove urina i fekalija, a u isto vreme ćete bebinoj koži pružiti potrebnu negu. Kada je bebina guza čista, nanesite kremu protiv ojeda, na sva mesta koja mogu doći u dodir sa urinom, kao i na pregibe, ali je nemojte kombinovati sa bebi puderom jer se mogu stvoriti grudvice koje će dodatno iritirati kožu.\nPre spavanja preporučuje se da nanesete deblji sloj kreme jer se tada pelene ređe menjaju. Nemojte koristiti kreme koje sadrže antibiotike ili kortizon i tražite preporuku od svog dermatologa. Takođe, predlaže se i da bebu ostavite neko vreme bez pelene kako bi koža bila izložena svežem vazduhu. Pre nego što stavite novu pelenu, budite sigurni da je bebina guza sasvim suva. Guzu možete osušiti mekanim peškirom ili fenom podešenim na najnižu temperaturu, ali vodite računa da fen bude dovoljno udaljen od bebine kože.


Opravdanost uvođenja vanrednog stanja – šta kažu pravni stručnjaci? – RTV SUNCE Arandjelovac\nHome » Svet » Opravdanost uvođenja vanrednog stanja – šta kažu pravni stručnjaci?\nin Svet, Vesti 16/03/2020\nSrbija je od nedelje uveče u vanrednom stanju – to je ono što je izvesno, mada će se sve pojedinosti takve odluke znati narednih dana. Međutim, da li je vanredno stanje uvedeno na predviđen način i da li ga je trebalo uvoditi ili je trebalo pribeći proglašenju mnogo blaže vanredne situacije, pitanja su na koja stručnjaci za pravo, koji su govorili za Glas Amerike nude oprečne odgovore.\nBivši poverenik za zaštitu podataka o građanima i dostupnost javnih inorfmacija advokat Rodoljub Šabić podsetio je ranije u nedelju da prema Ustavu Srbije vanredno stanje uvodi Skupština Srbije i da su “neosnovane spekulacije da bi umesto skupštine vanredno stanje mogli da uvedu predsednik republike, premijerka i predsednica skupštine”.\nOn jeste potvrdio da “Ustav predviđa takvu mogućnost”, ali za situacije u kojima parlament ne može da se sastane.\n“Mi, međutim, nismo u takvoj situaciji. Ta ustavna odredba predviđa faktičku nemogućnost okupljanja poslanika, a bilo bi apsurdno tumačiti to tako da se zbog odluke vlade o zabrani skupova sa više od 100 lica skupština ne može sastati”, rekao je Šabić za Glas Amerike.\n“Nikakav akt vlade ili ma kog organa izvršne vlasti ne može biti smetnja za održavanje sednice najvišeg zakonodavnog tela”.\nMeđutim, pravnica Dragana Ćorić kaže da u Članu 200 Ustava Srbije “decidno piše da je moguće proglašavanje vanrednog stanja kada ‘javna opasnost ugrožava opstanak države ili građana'”, za šta kaže da veruje da je ispunjeno u aktuelnoj situaciji.\n“Neozbiljnost sa kojom je deo građana pristupio merama prevencije, koje su preporučili stručnjaci, epidemiolozi i pulmolozi, kao i panični ispadi građana, ali i ponekih nadležnih državnih organa, institucija i ustanova i dodatno podizanje panike širenjem lažnih informacija ili poluistinitih informacija putem društvenih mreža, svakako su doveli do ovakve odluke, koja je upravo proglašena”, rekla je ona za Glas Amerike.\nKo uvodi vanredno stanje i kada, a ko vanrednu situaciju…\nRodoljub Šabić kaže da je od pitanja ko može da uvede vanredno stanje, važnije pitanje – iz kojih se razloga ono uvodi.\n“Vanredno stanje je situacija uređena članom 200 Ustava, a vanredna situacija Zakonom o smanjenju rizika od katastrofa i upravljanju vanrednim situacijama”, kazao je Šabić, naglašavajući da se ta dva stanja uvode iz različitih razloga i da ona podrazumevaju različite mere.\nVanredno stanje, prema Ustavu, uvodi se “kad javna opasnost ugrožava opstanak države ili građana”, kaže Šabić.\n“Sam termin ‘ugrožava opstanak’ jasno govori da je reč o vrlo izuzetnim situacijama”, kaže Šabić, navodeći da se odredbe Zakona o odbrani pominju kao osnov za to da ministar odbrane predsedniku države predloži uvođenje ratnog i vanrednog stanja, “očigledno zbog bezbednosti države, neposredne ratne opasnosti i slično”, rekao je on.\n“Epidemija virusa nije u nadležnosti Ministarstva odbrane i koliko god da je neprijatna i opasna, ona svakako nije nešto što ugrožava opstanak države i naroda”, zaključio je Šabić.\nI za Draganu Ćorić odredba Ustava koja govori o sastajanju Skupštine bez posebnog poziva “ostaje upitna za realizaciju, imajući u vidu da se prvi put nalazimo u ovakvoj situaciji i da zbog ovakvog razloga imamo proglašeno vanredno stanje, te da je još na snazi i zabrana okupljanja više od 100 ljudi u zatvorenom prostoru”.\n… i da li je trebalo uvesti jedno ili drugo\nŠabić smatra da je aktuelna situacija upravo navodila na uvođenje vanredne situacije, koju prema Zakonu o sprečavanju rizika od katastrofa i upravljanju vanrednim situacijama uvodi vlada, kada država mora da odgovori na “teške, čak i katastrofalne situacije, među kojima se izričito navode epidemije i pandemije zaraznih bolesti”, onda kada “rizike i opasnosti nije moguće otkloniti redovnim delovanjem nadležnih službi”.\n“Situacija s kojom se suočavamo je upravo takva”, kazao je Šabić, naglašavajući da Vlada ne može, proglašavajući vanrednu situaciju, propisivati nikakva Ustavom garantovana prava građana.\n“Proglašavajući vanredno stanje Narodna skupština može propisati mere kojima se odstupa od Ustavom zajemčenih ljudskih i manjinskih prava”, citira Ustav Dragana Ćorić i nastavlja:\n“Verujem da je ova odredba člana 200 Ustava RS izazavala najviše pogrešnih i paničnih tumačenja prethodnih dana. Građani moraju da shvate da se nalazimo u neuobičajenoj, vanrednoj situaciji, koja zahteva da svoju potrebu da radimo baš šta želimo, kada želimo i da nam niko ništa skoro i ne može – moramo staviti malo sa strane. Vrednosti koje treba da očuvamo jesu zdravlje najstarijih građana kao i hroničnih bolesnika, bilo koje dobi, jer su oni u ovakvim situacijama najviše životno ugroženi”.\n“Građani Kine su se disciplinovano pokorili merama i izolaciji kojojm se usporava napredovanje ovog virusa odmah, dok je Italiji bilo potrebno neko određeno vreme”.\nOna zaključuje zbog svega toga da je uvođenje vanrednog stanja opravdano, i da ga treba posmatrati “van svakog politikantskog stanovišta”.\n“Jer kada donosite neku odluku sami za sebe, to je vaša individualna odluka. Kada donosite odluku i ona će uticati na druge oko vas, to je već kolektivna odluka, iako je donosite sami. A odluka koja se donosi sa pozicije nosioca neke državne funkcije je daleko teža i uvek je politička – jer to i znači upravljanje državom”, zaključila je Dragana Ćorić.\nPrethodna: Riznica svetitelja – ponedeljak 16.mart.2020\nSledeća: Video-sastanak Vučića i Merkelove o dijalogu i koronavirusu